ai4bharat/Pralekha huggingface dataset:
ਵਿੱਤ ਮੰਤਰਾਲਾ
ਭਾਰਤ ਸਰਕਾਰ ਨੇ ਸੂਬਿਆਂ ਨੂੰ ਪੂੰਜੀਗਤ ਖਰਚੇ ਲਈ 15 ਹਜ਼ਾਰ ਕਰੋੜ ਰੁਪਏ ਮੁਹੱਈਆ ਕੀਤੇ ਹਨ
ਸੂਬਿਆਂ ਨੂੰ ਐਸਿਟ ਮੌਨੇਟਾਈਜ਼ੇਸ਼ਨ / ਵਿਨਿਵੇਸ਼ ਲਈ 5 ਹਜ਼ਾਰ ਕਰੋੜ ਰੁਪਏ ਮਿਲਣਗੇ
“ਸੂਬਿਆਂ ਨੂੰ ਵਿੱਤੀ ਸਹਾਇਤਾ ਸਕੀਮ ਤਹਿਤ ਪੂੰਜੀਗਤ ਖਰਚੇ ਲਈ 2021—22 ਲਈ” ਦਿਸ਼ਾ ਨਿਰਦੇਸ਼ ਜਾਰੀ
ਭਾਰਤ ਸਰਕਾਰ ਦੇ ਵਿੱਤ ਮੰਤਰਾਲੇ ਨੇ ਮੁੱਖ ਪ੍ਰਾਜੈਕਟਾਂ ਤੇ ਖਰਚ ਕਰਨ ਲਈ ਵਧੀਕ 15 ਹਜ਼ਾਰ ਕਰੋੜ ਰੁਪਏ ਦੀ ਰਾਸ਼ੀ 50 ਸਾਲਾ ਵਿਆਜ ਰਹਿਤ ਕਰਜ਼ਾ ਸੂਬਿਆਂ ਨੂੰ ਦੇਣ ਦਾ ਫ਼ੈਸਲਾ ਕੀਤਾ ਹੈ । ਖਰਚਾ ਵਿਭਾਗ ਨੇ ਇਸ ਸਬੰਧ ਵਿੱਚ ਮਾਲੀ ਸਾਲ 2021—22 ਲਈ “ਸੂਬਿਆਂ ਨੂੰ ਵਿੱਤੀ ਸਹਾਇਤਾ ਸਕੀਮ ਤਹਿਤ ਪੂੰਜੀਗਤ ਖਰਚਾ” ਲਈ ਨਵੇਂ ਦਿਸ਼ਾ ਨਿਰਦੇਸ਼ ਜਾਰੀ ਕੀਤੇ ਹਨ । ਵਿੱਤ ਮੰਤਰੀ ਨੇ ਆਪਣੇ ਬਜਟ ਭਾਸ਼ਣ ਵਿੱਚ ਐਲਾਨ ਕੀਤਾ ਸੀ ਕਿ ਕੇਂਦਰ ਸੂਬਿਆਂ ਨੂੰ ਬੁਨਿਆਦੀ ਢਾਂਚੇ ਤੇ ਵਧੇਰੇ ਖਰਚ ਕਰਨ ਅਤੇ ਉਨ੍ਹਾਂ ਦੇ ਜਨਤਕ ਖੇਤਰ ਉੱਦਮਾਂ ਦੇ ਵਿਨਿਵੇਸ਼ ਲਈ ਉਤਸ਼ਾਹਿਤ ਕਰਨ ਲਈ ਕਦਮ ਚੁੱਕੇਗਾ ।
ਪੂੰਜੀਗਤ ਖਰਚਾ ਰੁਜ਼ਗਾਰ ਪੈਦਾ ਕਰਦਾ ਹੈ , ਵਿਸ਼ੇਸ਼ਕਰ ਗ਼ਰੀਬਾਂ ਤੇ ਗ਼ੈਰਹੁਨਰਮੰਦ ਲੋਕਾਂ ਲਈ , ਇਸ ਦਾ ਕਈ ਗੁਣਾ ਪ੍ਰਭਾਵ ਹੈ , ਅਰਥਚਾਰੇ ਦੀ ਭਵਿੱਖਤ ਉਤਪਾਦਕ ਸਮਰੱਥਾ ਵਧਾਉਂਦਾ ਹੈ ਅਤੇ ਆਰਥਿਕ ਉੱਨਤੀ ਦੀ ਉੱਚੀ ਦਰ ਦੇ ਸਿੱਟੇ ਪ੍ਰਾਪਤ ਹੁੰਦੇ ਹਨ । ਇਸ ਲਈ ਕੇਂਦਰ ਸਰਕਾਰ ਦੀ ਵਿੱਤੀ ਸਥਿਤੀ ਤੇ ਉਲਟੇ ਅਸਰ ਦੇ ਬਾਵਜੂਦ ਪਿਛਲੇ ਸਾਲ “ਸੂਬਿਆਂ ਨੂੰ ਵਿਸ਼ੇਸ਼ ਸਹਾਇਤਾ ਸਕੀਮ ਤਹਿਤ ਪੂੰਜੀਗਤ ਖਰਚਾ ਦੇਣ ਲਈ ਇਹ ਸਕੀਮ ਲਾਂਚ ਕੀਤੀ ਗਈ ਸੀ” ।
ਇਸ ਸਕੀਮ ਤਹਿਤ ਸੂਬਾ ਸਰਕਾਰਾਂ ਨੂੰ 50 ਸਾਲ ਵਿਆਜ ਰਹਿਤ ਕਰਜ਼ੇ ਦੇ ਰੂਪ ਵਿੱਚ ਵਿੱਤੀ ਸਹਾਇਤਾ ਦਿੱਤੀ ਜਾਣੀ ਹੈ । ਮਾਲੀ ਸਾਲ 2020—21 ਲਈ ਇਸ ਸਕੀਮ ਵਿੱਚ 12 ਹਜ਼ਾਰ ਕਰੋੜ ਰੁਪਏ ਤੋਂ ਵੱਧ ਰਾਸ਼ੀ ਨਹੀਂ ਰੱਖੀ ਗਈ ਸੀ ਅਤੇ 11830.29 ਕਰੋੜ ਰੁਪਏ ਸੂਬਿਆਂ ਨੂੰ ਜਾਰੀ ਕੀਤੇ ਗਏ ਸਨ । ਇਸਨੇ ਮਹਾਮਾਰੀ ਦੇ ਸਾਲ ਵਿੱਚ ਸੂਬੇ ਪੱਧਰ ਦਾ ਪੂੰਜੀਗਤ ਖਰਚਾ ਕਾਇਮ ਰੱਖਣ ਲਈ ਸਹਾਇਤਾ ਕੀਤੀ ਸੀ ।
ਸਕੀਮ ਲਈ ਸਕਾਰਾਤਮਕ ਹੁੰਗਾਰੇ ਦੇ ਮੱਦੇਨਜ਼ਰ ਅਤੇ ਸੂਬਾ ਸਰਕਾਰਾਂ ਦੀਆਂ ਬੇਨਤੀਆਂ ਨੂੰ ਵਿਚਾਰਦਿਆਂ ਹੋਇਆਂ ਸਰਕਾਰ ਨੇ ਸਾਲ 2021—22 ਵਿੱਚ ਇਸ ਸਕੀਮ ਨੂੰ ਜਾਰੀ ਰੱਖਣ ਦਾ ਫ਼ੈਸਲਾ ਕੀਤਾ ਹੈ ।
ਸਾਲ 2021—22 ਲਈ ਸੂਬਿਆਂ ਨੂੰ ਪੂੰਜੀਗਤ ਖਰਚੇ ਦੀ ਵਿਸ਼ੇਸ਼ ਸਹਾਇਤਾ ਲਈ ਸਕੀਮ ਦੇ 3 ਹਿੱਸੇ ਹਨ :
1. ਭਾਗ 1 : ਇਹ ਭਾਗ ਉੱਤਰ ਪੂਰਬੀ ਅਤੇ ਪਹਾੜੀ ਸੂਬਿਆਂ ਲਈ ਹੈ ਅਤੇ ਇਸ ਭਾਗ ਵਿੱਚ 2600 ਕਰੋੜ ਰੁਪਏ ਦੀ ਰਾਸ਼ੀ ਰੱਖੀ ਗਈ ਹੈ । ਇਸ ਵਿੱਚੋਂ ਅਸਾਮ , ਹਿਮਾਚਲ ਪ੍ਰਦੇਸ਼ ਅਤੇ ਉੱਤਰਾਖੰਡ , ਹਰੇਕ ਨੂੰ 400 ਕਰੋੜ ਰੁਪਏ , ਜਦਕਿ ਇਸ ਗਰੁੱਪ ਵਿੱਚ ਬਾਕੀ ਸੂਬਿਆਂ ਨੂੰ 200 ਕਰੋੜ ਰੁਪਏ ਹਰੇਕ ਸੂਬੇ ਲਈ ਰੱਖੇ ਗਏ ਹਨ ।
2. ਭਾਗ 2 : ਸਕੀਮ ਦਾ ਇਹ ਭਾਗ ਉਨ੍ਹਾਂ ਸਾਰੇ ਸੂਬਿਆਂ ਲਈ ਹੈ , ਜਿਨ੍ਹਾਂ ਨੂੰ ਭਾਗ 1 ਵਿੱਚ ਸ਼ਾਮਿਲ ਨਹੀਂ ਕੀਤਾ ਗਿਆ I ਇਸ ਭਾਗ ਵਿੱਚ 7400 ਕਰੋੜ ਰੁਪਏ ਦੀ ਰਾਸ਼ੀ ਰੱਖੀ ਗਈ ਹੈ । ਇਸ ਰਾਸ਼ੀ ਨੂੰ ਇਨ੍ਹਾਂ ਸੂਬਿਆਂ ਨੂੰ 15ਵੇਂ ਵਿੱਤ ਕਮਿਸ਼ਨ ਵੱਲੋਂ ਸਾਲ 2021—22 ਲਈ ਦਿੱਤੇ ਗਏ ਉਨ੍ਹਾਂ ਦੇ ਕੇਂਦਰੀ ਟੈਕਸਾਂ ਦੇ ਹਿੱਸੇ ਦੇ ਅਨੁਪਾਤ ਅਨੁਸਾਰ ਦਿੱਤੀ ਗਈ ਹੈ ।
3. ਭਾਗ 3 : ਇਹ ਭਾਗ ਸੂਬਿਆਂ ਨੂੰ ਮੌਨੇਟਾਈਜ਼ੇਸ਼ਨ / ਬੁਨਿਆਦੀ ਢਾਂਚਾ ਐਸਿਟਸ ਦੀ ਰੀਸਾਈਕਲਿੰਗ ਅਤੇ ਸੂਬਾ ਪਬਲਿਕ ਖੇਤਰ ਉੱਦਮਾਂ ਦੇ ਵਿਨਿਵੇਸ਼ ਲਈ ਉਤਸ਼ਾਹਿਤ ਕਰਨ ਲਈ ਹੈ । ਸਕੀਮ ਵਿੱਚ ਇਸ ਭਾਗ ਵਿੱਚ 5000 ਕਰੋੜ ਰੁਪਏ ਦੀ ਰਾਸ਼ੀ ਰੱਖੀ ਗਈ ਹੈ । ਇਸ ਭਾਗ ਤਹਿਤ ਸੂਬਿਆਂ ਨੂੰ ਉਨ੍ਹਾਂ ਵੱਲੋਂ ਐਸਿਟਸ ਮੌਨੇਟਾਈਜ਼ੇਸ਼ਨ , ਲਿਸਟਿੰਗ ਅਤੇ ਵਿਨਿਵੇਸ਼ ਕਰਨ ਲਈ 33 % ਤੋਂ 100 % ਦੀ ਰੇਂਜ ਤੱਕ 50 ਸਾਲਾ ਵਿਆਜ ਮੁਕਤ ਕਰਜ਼ਾ ਮਿਲੇਗਾ ।
ਐਸਿਟਸ ਦੀ ਮੌਨੇਟਾਈਜ਼ੇਸ਼ਨ , ਉਨ੍ਹਾਂ ਦੀ ਕੀਮਤ ਨੂੰ ਅਨਲਾਕ ਕਰਦਾ ਹੈ , ਉਨ੍ਹਾਂ ਤੇ ਹੋਣ ਵਾਲੇ ਖਰਚੇ ਖਤਮ ਕਰਦਾ ਹੈ ਅਤੇ ਘਾਟੇ ਵਾਲੇ ਪ੍ਰਾਜੈਕਟ ਫੰਡਾਂ ਨੂੰ ਨਵੇਂ ਪ੍ਰਾਜੈਕਟਾਂ ਵਿੱਚ ਲਗਾਇਆ ਜਾਂਦਾ ਹੈ । ਇਸ ਤਰ੍ਹਾਂ ਰਾਸ਼ਟਰੀ ਬੁਨਿਆਦੀ ਢਾਂਚੇ ਨੂੰ ਲਾਗੂ ਕਰਨ ਵਿੱਚ ਤੇਜ਼ੀ ਆਉਂਦੀ ਹੈ ।
ਭਾਰਤ ਸਰਕਾਰ ਵੱਲੋਂ ਇਸ ਸਕੀਮ ਤਹਿਤ ਸੂਬਿਆਂ ਨੂੰ ਦਿੱਤੇ ਗਏ ਫੰਡਾਂ ਦੀ ਵਰਤੋਂ ਸੂਬਿਆਂ ਨੂੰ ਨਵੇਂ ਅਤੇ ਚੱਲ ਰਹੇ ਪੂੰਜੀ ਪ੍ਰਾਜੈਕਟਾਂ ਲਈ ਲੰਮੇ ਸਮੇਂ ਦੇ ਲਾਭ ਲਈ ਕੀਤੀ ਜਾਵੇਗੀ । ਫੰਡਾਂ ਦੀ ਵਰਤੋਂ ਚੱਲ ਰਹੇ ਪੂੰਜੀ ਪ੍ਰਾਜੈਕਟਾਂ ਵਿੱਚ ਬਕਾਇਆ ਬਿੱਲਾਂ ਦੇ ਨਿਪਟਾਰੇ ਲਈ ਵੀ ਕੀਤੀ ਜਾ ਸਕਦੀ ਹੈ ।
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਭਾਰਤ ਨੇ ਇਕ ਮਹੱਤਵਪੂਰਨ ਮੀਲ ਪੱਥਰ ਨੂੰ ਪਾਰ ਕੀਤਾ
ਪਿਛਲੇ ਲਗਾਤਾਰ ਦੋ ਹਫਤਿਆਂ ਤੋਂ ਐਕਟਿਵ ਕੇਸਾਂ ਦੀ ਗਿਣਤੀ 10 ਲੱਖ ਤੋਂ ਘੱਟ 'ਤੇ ਬਰਕਰਾਰ
ਭਾਰਤ ਨੇ ਇਕ ਮਹੱਤਵਪੂਰਨ ਮੀਲ ਪੱਥਰ ਨੂੰ ਪਾਰ ਕਰ ਲਿਆ ਹੈ । ਪਿਛਲੇ ਲਗਾਤਾਰ 14 ਦਿਨਾਂ ਤੋਂ ਐਕਟਿਵ ਕੇਸਾਂ ਦੀ ਗਿਣਤੀ 10 ਲੱਖ ਤੋਂ ਘੱਟ ਦੇ ਅੰਕੜੇ 'ਤੇ ਬਰਕਰਾਰ ਹਨ ।
ਅੱਜ ਦੋ ਹਫਤਿਆਂ ਤੋਂ, ਐਕਟਿਵ ਕੇਸ 10 ਲੱਖ ਤੋਂ ਹੇਠਾਂ ਬਣੇ ਹੋਏ ਹਨ ।
"ਟੈਸਟ, ਟ੍ਰੈਕ, ਟਰੇਸ, ਟਰੀਟ, ਟੈਕਨੋਲੋਜੀ" ਦੀਆਂ ਕੇਂਦਰ-ਨੀਤੀਆਂ ਦੀ ਪਾਲਣਾ ਰਾਜ ਅਤੇ ਕੇਂਦਰ ਸ਼ਾਸਤ ਪ੍ਰਦੇਸ਼ ਦੀਆਂ ਸਰਕਾਰਾਂ ਵਲੋਂ ਕੀਤੀ ਗਈ ਹੈ, ਜੋ ਕਿ ਸਰਕਾਰ ਦੇ ਨਜ਼ਰੀਏ ਦਾ ਹਿੱਸਾ ਹੈ । ਤੇਜ਼ ਰਫਤਾਰ ਅਤੇ ਪਹੁੰਚਯੋਗ ਦੇਸ਼-ਵਿਆਪੀ ਟੈਸਟਿੰਗ ਦੇ ਜ਼ਰੀਏ ਕੇਸਾਂ ਦੀ ਸ਼ੁਰੂਆਤੀ ਪਛਾਣ ਦੇ ਹੋਰ ਉਪਾਵਾਂ ਜਿਵੇਂ ਕਿ ਤੁਰੰਤ ਅਤੇ ਕੁਸ਼ਲ ਟਰੈਕਿੰਗ ਅਤੇ ਸੰਪਰਕਾਂ ਦਾ ਪਤਾ ਲਗਾਉਣ ਸਦਕਾ ਨਤੀਜੇ ਪ੍ਰਾਪਤ ਹੋਏ ਹਨ । ਕੇਂਦਰ ਨੇ ਮਾਨਕ ਇਲਾਜ ਪ੍ਰੋਟੋਕੋਲ ਜਾਰੀ ਕੀਤਾ ਹੈ, ਜਿਸਨੇ ਸਰਕਾਰੀ ਅਤੇ ਨਿੱਜੀ ਵੱਖ-ਵੱਖ ਹਸਪਤਾਲਾਂ ਅਤੇ ਸਿਹਤ ਸਹੂਲਤਾਂ ਵਿਚ ਇਲਾਜ ਅਤੇ ਇਸਦੇ ਮਾਪਦੰਡ ਨੂੰ ਯਕੀਨੀ ਬਣਾਇਆ ਹੈ ।
ਦੇਸ਼ ਵਿੱਚ ਪਿਛਲੇ 24 ਘੰਟਿਆਂ ਵਿੱਚ 76,737 ਮਰੀਜ ਸਿਹਤਯਾਬ ਹੋਏ ਹਨ ਜਦ ਕਿ 74,442 ਨਵੇਂ ਕੇਸਾਂ ਦੀ ਪੁਸ਼ਟੀ ਹੋਈ ਹੈ । ਪਿਛਲੇ ਦਿਨਾਂ ਵਿੱਚ ਸਿਹਤਯਾਬ ਮਾਮਲਿਆਂ ਦੀ ਗਿਣਤੀ ਨਵੇਂ ਮਾਮਲਿਆਂ ਤੋਂ ਵਧ ਗਈ ਹੈ ।
ਭਾਰਤ ਵਿੱਚ ਅੱਜ ਤੱਕ ਕੁੱਲ 55,86,703 ਸਿਹਤਯਾਬ ਮਾਮਲੇ ਦਰਜ ਕੀਤੇ ਗਏ ਹਨ ।
ਇੱਕ ਦਿਨ ਵਿੱਚ ਰਿਕਵਰੀ ਦੀ ਵੱਡੀ ਗਿਣਤੀ ਦੇ ਨਤੀਜੇ ਵਜੋਂ ਰਾਸ਼ਟਰੀ ਰਿਕਵਰੀ ਦਰ ਵਿੱਚ ਨਿਰੰਤਰ ਵਾਧਾ ਹੋਇਆ ਹੈ, ਜੋ ਮੌਜੂਦਾ ਸਮੇਂ ਵਿੱਚ 84.34% ਹੈ ।
ਨਵੇਂ ਸਿਹਤਯਾਬ ਹੋਏ 75% ਕੇਸ 10 ਰਾਜਾਂ ਅਤੇ ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਵਿੱਚ ਦਰਜ ਕੀਤੇ ਗਏ ਹਨ । ਇਕੱਲੇ ਮਹਾਰਾਸ਼ਟਰ ਵਿੱਚ 15,000 ਤੋਂ ਵੱਧ ਮਰੀਜ ਠੀਕ ਹੋਏ ਹਨ, ਇਸ ਤੋਂ ਬਾਅਦ ਕਰਨਾਟਕ ਅਤੇ ਆਂਧਰਾ ਪ੍ਰਦੇਸ਼ ਵਿੱਚ 7-7 ਹਜ਼ਾਰ ਤੋਂ ਵੱਧ ਮਰੀਜ ਸਿਹਤਯਾਬ ਹੋਏ ਹਨ ।
ਭਾਰਤ ਵਿੱਚ ਐਕਟਿਵ ਮਾਮਲੇ 9,34,427 ਹਨ । ਅੱਜ ਤੱਕ ਐਕਟਿਵ ਮਾਮਲੇ ਦੇਸ਼ ਦੇ ਪੌਜੇਟਿਵ ਕੇਸਾਂ ਦਾ ਸਿਰਫ 14.11% ਹਿੱਸਾ ਹਨ । ਇਨ੍ਹਾਂ ਦੇ ਹੌਲੀ-ਹੌਲੀ ਹੇਠਾਂ ਵੱਲ ਆਉਣ ਦਾ ਰੁਝਾਨ ਦਿਖਾਈ ਦੇ ਰਿਹਾ ਹੈ ।
10 ਰਾਜਾਂ/ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਵਿੱਚ ਐਕਟਿਵ ਮਾਮਲਿਆਂ ਦਾ 77% ਹੈ ।
ਦੇਸ਼ ਵਿੱਚ ਪਿਛਲੇ 24 ਘੰਟਿਆਂ ਵਿੱਚ ਕੁੱਲ 74,442 ਨਵੇਂ ਕੇਸ ਸਾਹਮਣੇ ਆਏ ਹਨ ।
ਨਵੇਂ ਕੇਸਾਂ ਦਾ 78% ਦਸ ਰਾਜਾਂ / ਕੇਂਦਰ ਸ਼ਾਸਤ ਪ੍ਰਦੇਸ਼ ਵਿੱਚ ਕੇਂਦਰਤ ਹੈ । ਮਹਾਰਾਸ਼ਟਰ ਵਿੱਚ 12,000 ਤੋਂ ਵੱਧ ਨਵੇਂ ਕੇਸ ਸਾਹਮਣੇ ਆਏ ਹਨ । ਕਰਨਾਟਕ ਵਿੱਚ 10,000 ਤੋਂ ਵੱਧ ਕੇਸ ਮਿਲੇ ਹਨ ।
ਪਿਛਲੇ 24 ਘੰਟਿਆਂ ਦੌਰਾਨ 903 ਮੌਤਾਂ ਦਰਜ ਕੀਤੀਆਂ ਗਈਆਂ ਹਨ । 82% ਨਵੀਆਂ ਮੌਤਾਂ 10 ਰਾਜਾਂ ਅਤੇ ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਵਿੱਚ ਦਰਜ ਕੀਤੀਆਂ ਗਈਆਂ ਹਨ । ਕੱਲ੍ਹ ਹੋਈਆਂ ਮੌਤਾਂ ਵਿਚੋਂ 36% ਮਹਾਰਾਸ਼ਟਰ ਵਿੱਚ ਹੋਈਆਂ ਅਤੇ ਉਸ ਤੋਂ ਬਾਅਦ ਕਰਨਾਟਕ ਵਿੱਚ 67 ਮੌਤਾਂ ਦਰਜ ਕੀਤੀਆਂ ਗਈਆਂ ਹਨ ।
ਰੱਖਿਆ ਮੰਤਰਾਲਾ
ਵਾਈਸ ਚੀਫ਼ ਆਵ੍ ਆਰਮੀ ਸਟਾਫ ਮਲੇਸ਼ੀਆ ਦੇ ਦੌਰੇ 'ਤੇ ਰਵਾਨਾ
ਥਲ ਸੈਨਾ ਉਪ ਪ੍ਰਮੁਖ ਲੈਫਟੀਨੈਂਟ ਜਨਰਲ ਬੀਐੱਸ ਰਾਜੂ 8 ਤੋਂ 10 ਦਸੰਬਰ 2022 ਤੱਕ ਮਲੇਸ਼ੀਆ ਦੀ ਤਿੰਨ ਦਿਨੀਂ ਯਾਤਰਾ ’ਤੇ ਹਨ। ਇਸ ਯਾਤਰਾ ਦੇ ਦੌਰਾਨ ਥਲ ਸੈਨਾ ਉਪ ਪ੍ਰਮੁੱਖ ਦੇਸ਼ ਦੇ ਸੀਨੀਅਰ ਸੈਨਾ ਅਤੇ ਨਾਗਰਿਕ ਅਗਵਾਈ ਦੇ ਨਾਲ ਅਨੇਕਾਂ ਬੈਠਕਾਂ ਦੇ ਮਾਧਿਅਮ ਰਾਹੀਂ ਭਾਰਤ ਅਤੇ ਮਲੇਸ਼ੀਆ ਦੇ ਦਰਮਿਆਨ ਉਤਕ੍ਰਿਸ਼ਟ ਰੱਖਿਆ ਸਹਿਯੋਗ ਨੂੰ ਅੱਗੇ ਵਧਾਉਣਗੇ।
ਥਲ ਸੈਨਾ ਉਪ ਪ੍ਰਮੁਖ ਮਲੇਸ਼ਿਆਈ ਸੈਨਾ ਦੇ ਉਪ ਪ੍ਰਮੁਖ ਅਤੇ ਮਲੇਸ਼ਿਆਈ ਹਥਿਆਰ ਬਲਾਂ ਦੇ ਚੀਫ਼ ਆਵ੍ ਸਫਾਟ ਨਾਲ ਮੁਲਾਕਾਤ ਕਰਨਗੇ, ਜਿੱਥੇ ਉੱਥੇ ਆਪਸੀ ਹਿਤ ਦੇ ਮੁੱਦਿਆਂ ’ਤੇ ਆਪਸੀ ਵਿਚਾਰ ਸਾਂਝੇ ਕਰਨਗੇ। ਉਹ ਮਲੇਸ਼ਿਆਈ ਇੰਸਟੀਟਿਊਟ ਆਵ੍ ਡਿਫੈਂਸ ਐਂਡ ਸਟ੍ਰੈਟੇਜਿਕ ਸਟੱਡੀਜ਼ ਦੇ ਸੀਈਓ ਦੇ ਨਾਲ ਵਿਆਪਕ ਚਰਚਾ ਵਿੱਚ ਵੀ ਸ਼ਾਮਲ ਹੋਣਗੇ। ਮਿਤੀ 9 ਨਵੰਬਰ 2022 ਨੂੰ ਥਲ ਸੈਨਾ ਉਪ ਪ੍ਰਮੁੱਖ ਸੰਯੁਕਤ ‘ਅਭਿਯਾਸ ਹਰਿਮਊ ਸ਼ਕਤੀ’ ਦੀਆਂ ਵਿਭਿੰਨ ਟ੍ਰੇਨਿੰਗ ਗਤੀਵਿਧੀਆਂ ਦਾ ਗਵਾਹ ਬਣਨਗੇ ਅਤੇ ਸੈਨਿਕਾਂ ਦੇ ਨਾਲ ਗੱਲਬਾਤ ਕਰਨਗੇ।
ਥਲ ਸੈਨਾ ਉਪ ਪ੍ਰਮੁੱਖ ਦੀ ਇਹ ਯਾਤਰਾ ਦੋਹੇ ਸੈਨਾਵਾਂ ਦੇ ਦਰਮਿਆਨ ਦੁਵੱਲੇ ਸਬੰਧਾਂ ਨੂੰ ਹੋਰ ਗਹਿਰਾ ਕਰੇਗੀ ਅਤੇ ਰਣਨੀਤਕ ਮੁੱਦਿਆਂ ’ਤੇ ਦੋਹਾਂ ਦੇ ਦਰਮਿਆਨ ਗਹਿਰੇ ਸਬੰਧ ਅਤੇ ਸਹਿਯੋਗ ਦੇ ਇੱਕ ਪ੍ਰੇਰਕ ਦੇ ਰੂਪ ਵਿੱਚ ਕਾਰਜ ਕਰੇਗੀ।
ਮਹਿਲਾ ਤੇ ਬਾਲ ਵਿਕਾਸ ਮੰਤਰਾਲਾ
ਵਿਆਹ ਲਈ ਕਾਨੂੰਨੀ ਉਮਰ
 ਗਰਭ ਅਵਸਥਾ, ਜਨਮ ਅਤੇ ਉਸ ਤੋਂ ਬਾਅਦ ਮਾਂ ਅਤੇ ਨਵਜੰਮੇ ਬੱਚੇ ਦੀ ਪੋਸ਼ਣ ਸਬੰਧੀ ਸਥਿਤੀ, ਸਿਹਤ, ਮੈਡੀਕਲ ਤੰਦਰੁਸਤੀ,  ਪ੍ਰਮੁੱਖ ਮਾਪਦੰਡਾਂ ਜਿਵੇਂ ਕਿ ਬਾਲ ਮੌਤ ਦਰ , ਜਣੇਪੇ ਦੌਰਾਨ ਮਾਂ ਦੀ ਮੌਤ ਦਰ , ਕੁੱਲ ਜਣਨ ਸ਼ਕਤੀ ਦਰ , ਜਨਮ ਦੇ ਸਮੇਂ ਲਿੰਗ ਅਨੁਪਾਤ , ਬਾਲ ਲਿੰਗ ਅਨੁਪਾਤ  ਆਦਿ ਅਤੇ  ਇਸ ਪ੍ਰਸੰਗ ਵਿੱਚ ਪੋਸ਼ਣ ਅਤੇ ਸਿਹਤ ਸਬੰਧੀ ਕੋਈ ਹੋਰ ਗੱਲਾਂ ਦੇ ਨਾਲ ਵਿਆਹ ਦੀ ਉਮਰ ਅਤੇ ਮਾਂ-ਪੁਣਾ ਦੇ ਸੰਬੰਧ ਦੀ ਜਾਂਚ ਕਰਨ ਲਈ ਇੱਕ ਟਾਸਕ ਫ਼ੋਰਸ ਦਾ ਗਠਨ ਕੀਤਾ ਗਿਆ ਹੈ।
ਟਾਸਕ ਫ਼ੋਰਸ ਦੀ ਰਿਪੋਰਟ ਸਰਕਾਰ ਨੂੰ ਪ੍ਰਾਪਤ ਨਹੀਂ ਹੋਈ ਹੈ।
ਇਹ ਜਾਣਕਾਰੀ ਕੇਂਦਰੀ ਮਹਿਲਾ ਅਤੇ ਬਾਲ ਵਿਕਾਸ ਮੰਤਰੀ ਸ਼੍ਰੀਮਤੀ ਸਮ੍ਰਿਤੀ ਜ਼ੁਬਿਨ ਇਰਾਨੀ ਨੇ ਅੱਜ ਰਾਜ ਸਭਾ ਵਿੱਚ ਇੱਕ ਲਿਖਤੀ ਜਵਾਬ ਵਿੱਚ ਦਿੱਤੀ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਇਜ਼ਰਾਈਲ ਦੇ ਪ੍ਰਧਾਨ ਮੰਤਰੀ ਦਾ ਦੀਵਾਲੀ ਦੀਆਂ ਵਧਾਈਆਂ ਦੇ ਲਈ ਧੰਨਵਾਦ ਕੀਤਾ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਇਜ਼ਰਾਈਲ ਦੇ ਪ੍ਰਧਾਨ ਮੰਤਰੀ ਸ਼੍ਰੀ ਨਫਤਾਲੀ ਬੇਨੇਟ ਦਾ ਦੀਵਾਲੀ ਦੀਆਂ ਵਧਾਈਆਂ ਦੇ ਲਈ ਧੰਨਵਾਦ ਕੀਤਾ ਹੈ।
ਸ਼੍ਰੀ ਬੇਨੇਟ ਦੇ ਟਵੀਟ ਦੇ ਜਵਾਬ ਵਿੱਚ, ਸ਼੍ਰੀ ਮੋਦੀ ਨੇ ਟਵੀਟ ਕੀਤਾ:
“ਸ਼ਾਨਦਾਰ ਵਧਾਈਆਂ ਦੇ ਲਈ ਮੇਰੇ ਪਿਆਰੇ ਮਿੱਤਰ ਨਫਤਾਲੀ ਬੇਨੇਟ  ਤੁਹਾਡਾ ਧੰਨਵਾਦ। ਤੁਹਾਨੂੰ ਵੀ ਦੀਵਾਲੀ ਦੀਆਂ ਸ਼ੁਭਕਾਮਨਾਵਾਂ।''
ਪਰਸੋਨਲ,ਲੋਕ ਸ਼ਿਕਾਇਤਾਂ ਤੇ ਪੈਨਸ਼ਨ ਮੰਤਰਾਲਾ
ਉਪ ਰਾਜਪਾਲ ਆਰ ਕੇ ਮਾਥੁਰ ਨੇ ਕੇਂਦਰੀ ਮੰਤਰੀ ਡਾ. ਜਿਤੇਂਦਰ ਸਿੰਘ ਨਾਲ ਮੁਲਾਕਾਤ ਕੀਤੀ
ਲੱਦਾਖ ਦੇ ਉਪ ਰਾਜਪਾਲ, ਆਰ ਕੇ ਮਾਥੁਰ ਨੇ ਅੱਜ ਉੱਤਰ ਪੂਰਬੀ ਖੇਤਰ ਵਿਕਾਸ ਮੰਤਰਾਲੇ ਦੇ ਰਾਜ ਮੰਤਰੀ ; ਪ੍ਰਧਾਨ ਮੰਤਰੀ ਦਫ਼ਤਰ; ਪਰਸੋਨਲ, ਲੋਕ ਸ਼ਿਕਾਇਤਾਂ ਤੇ ਪੈਨਸ਼ਨਾਂ ਮੰਤਰਾਲੇ; ਪ੍ਰਮਾਣੂ ਊਰਜਾ; ਅਤੇ ਪੁਲਾੜ ਰਾਜ ਮੰਤਰੀ ਡਾ. ਜਿਤੇਂਦਰ ਸਿੰਘ ਨਾਲ ਮੁਲਾਕਾਤ ਕੀਤੀ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ ਦੇ ਵਿਕਾਸ ਨਾਲ ਜੁੜੇ ਮੁੱਦਿਆਂ ਉੱਤੇ ਇੱਕ ਵਿਸ਼ਾਲ ਸ਼੍ਰੇਣੀ ਬਾਰੇ ਵਿਚਾਰ-ਵਟਾਂਦਰਾ ਕੀਤਾ।
ਵੱਖ-ਵੱਖ ਪ੍ਰੋਜੈਕਟਾਂ ਬਾਰੇ ਵਿਚਾਰ-ਵਟਾਂਦਰਾ ਕਰਦਿਆਂ ਡਾ. ਜਿਤੇਂਦਰ ਸਿੰਘ ਨੇ ਕਿਹਾ, ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਲੱਦਾਖ ਅਤੇ ਹੋਰ ਨਾਲ ਲਗਦੇ ਖੇਤਰਾਂ ਨੂੰ ਸਭ ਤੋਂ ਵੱਧ ਤਰਜੀਹ ਦਿੱਤੀ ਹੈ। ਉਨ੍ਹਾਂ ਨੇ ਕਿਹਾ, ਮੋਦੀ ਸਰਕਾਰ ਦੇ ਅਧੀਨ ਇਹ ਪਹਿਲੀ ਵਾਰ ਹੋਇਆ ਹੈ ਜਦੋਂ ਲੱਦਾਖ ਵਿੱਚ ਇੱਕ ਯੂਨੀਵਰਸਿਟੀ, ਇੱਕ ਮੈਡੀਕਲ ਕਾਲਜ ਅਤੇ ਇੱਕ ਇੰਜੀਨੀਅਰਿੰਗ ਕਾਲਜ ਸਥਾਪਿਤ ਕੀਤਾ ਗਿਆ ਹੈ।
ਡਾ. ਜਿਤੇਂਦਰ ਸਿੰਘ ਨੇ ਉਪ ਰਾਜਪਾਲ ਨੂੰ ਇਹ ਵੀ ਦੱਸਿਆ ਕਿ ਸੀਐੱਸਆਈਆਰ ਦੇ ਡਾਇਰੈਕਟਰ ਜਨਰਲ  ਕੌਂਸਲਰ ਡਾ. ਸ਼ੇਖਰ ਮੰਡੇ ਜਲਦੀ ਹੀ ਰਾਜਪਾਲ ਨੂੰ ਮਿਲਣਗੇ ਅਤੇ ਉਨ੍ਹਾਂ ਨੂੰ ਲੱਦਾਖ ਦੇ ਮਸ਼ਹੂਰ ਫਲ “ਲੱਦਾਖ ਬੇਰੀ” ਦੇ ਕਾਰੋਬਾਰ ਨੂੰ ਉਤਸ਼ਾਹਿਤ ਕਰਨ, ਪ੍ਰਕਿਰਿਆ ਕਰਨ ਅਤੇ ਕਾਰੋਬਾਰ ਕਰਨ ਦੀ ਇੱਕ ਖ਼ਾਸ ਯੋਜਨਾ ਬਾਰੇ ਸੰਖੇਪ ਵਿੱਚ ਦੱਸਣਗੇ।
ਸ਼੍ਰੀ ਮਾਥੁਰ ਨੇ ਡਾ: ਜਿਤੇਂਦਰ ਸਿੰਘ ਨੂੰ ਪ੍ਰਧਾਨ ਮੰਤਰੀ ਨਰੇਂਦਰ ਮੋਦੀ ਦੁਆਰਾ ਐਲਾਨੀ ਗਈ “ਕਾਰਬਨ ਨਿਰਪੱਖ” ਲੱਦਾਖ ਦੀ ਨੀਤੀ ਅਤੇ ਕਾਰਜ ਯੋਜਨਾ ਦੀ ਤਿਆਰੀ ਬਾਰੇ ਅੱਪਡੇਟ ਦਿੱਤੀ। ਉਨ੍ਹਾਂ ਨੇ ਮੰਤਰੀ ਨੂੰ ਦੱਸਿਆ ਕਿ ਕੇਂਦਰ ਸ਼ਾਸਿਤ ਪ੍ਰਦੇਸ਼ ਸਰਕਾਰ ਇੱਕ ਵਿਆਪਕ ਯੋਜਨਾ ’ਤੇ ਤਨਦੇਹੀ ਨਾਲ ਕੰਮ ਕਰ ਰਹੀ ਹੈ ਜੋ ਉੱਚ ਅਧਿਕਾਰੀਆਂ ਦੇ ਸਾਹਮਣੇ ਰੱਖਣ ਲਈ ਜਲਦ ਹੀ ਤਿਆਰ ਹੋਵੇਗੀ। ਸ਼੍ਰੀ ਮਾਥੁਰ ਨੇ “ਲੱਦਾਖ ਵਿਜ਼ਨ 2050” ਸਿਰਲੇਖ ਸਮੇਤ ਇੱਕ ਕਾਰਜਸ਼ੀਲ ਯੋਜਨਾ ਬਾਰੇ ਅਪਡੇਟ ਵੀ ਦਿੱਤੀ।
ਉਪ ਰਾਜਪਾਲ ਨੇ ਲੱਦਾਖ ਲਈ ਦਿੱਤੇ ਗਏ 50 ਕਰੋੜ ਦੇ ਖ਼ਾਸ ਵਿਕਾਸ ਪੈਕੇਜ ਦਾ ਵੀ ਜ਼ਿਕਰ ਕੀਤਾ ਅਤੇ ਕਿਹਾ ਕਿ ਇਹ ਪਹਿਲੀ ਵਾਰ ਹੋਇਆ ਹੈ ਕਿ ਕੋਈ ਵੀ ਕੇਂਦਰ ਸਰਕਾਰ ਖੇਤਰ ਦੇ ਵੱਖ-ਵੱਖ ਪ੍ਰੋਜੈਕਟਾਂ ਨੂੰ ਫ਼ੰਡ ਦੇਣ ਵਿੱਚ ਇੰਨੀ ਉਦਾਰਵਾਦੀ ਰਹੀ ਹੋਵੇ। ਉਨ੍ਹਾਂ ਨੇ ਕਿਹਾ, ਇਹ ਆਪਣੀ ਕਿਸਮ ਦੀ ਪਹਿਲੀ ਲੀਹ ਹੋਵੇਗੀ ਜੋ ਖ਼ਾਸ ਤੌਰ ’ਤੇ ਲੱਦਾਖ ਖੇਤਰ ਨੂੰ ਸਮਰਪਿਤ ਕੀਤੀ ਗਈ ਹੈ। ਸ਼੍ਰੀ ਮਾਥੁਰ ਨੇ ਕੇਂਦਰ ਵਿੱਚ ਵੱਖ-ਵੱਖ ਮੰਤਰਾਲਿਆਂ ਨਾਲ ਲੱਦਾਖ ਸਬੰਧੀ ਵੱਖ-ਵੱਖ ਮਾਮਲਿਆਂ ਵਿੱਚ ਲਗਾਤਾਰ ਸਹਿਯੋਗ ਦੇਣ ਲਈ ਅਤੇ ਦਿਨ-ਰਾਤ ਤਾਲਮੇਲ ਬਣਾਉਣ ਲਈ ਡਾ. ਜਿਤੇਂਦਰ ਸਿੰਘ ਦਾ ਧੰਨਵਾਦ ਕੀਤਾ।
<> <> <> <> <>
ਐੱਸਐੱਨਸੀ
(Visitor Counter : 153
ਯੁਵਾ ਮਾਮਲੇ ਤੇ ਖੇਡ ਮੰਤਰਾਲਾ
ਪੂਰੇ ਦੇਸ਼ ਵਿੱਚ ਮਹੀਨਾ ਭਰ ਚੱਲਣ ਵਾਲਾ ਸਵੱਛ ਭਾਰਤ ਅਭਿਯਾਨ ਪੂਰੇ ਜੋਸ਼ ਨਾਲ ਚੱਲ ਰਿਹਾ ਹੈ
ਮੁਹਿੰਮ ਵਿੱਚ 25 ਤੋਂ ਵੱਧ ਪ੍ਰਮੁੱਖ ਆਈਕੋਨਿਕ ਵਿਰਾਸਤੀ ਸਥਾਨ ਸ਼ਾਮਲ ਕੀਤੇ ਗਏ ਹਨ
ਮੁੱਖ ਝਲਕੀਆਂ:
• ਯੁਵਾ ਮਾਮਲੇ ਅਤੇ ਖੇਡ ਮੰਤਰਾਲਾ ਮੁੱਖ ਤੌਰ 'ਤੇ ਪਲਾਸਟਿਕ ਦੇ ਕਚਰੇ ਨੂੰ ਇਕੱਠਾ ਕਰਨ ਅਤੇ ਹਟਾਉਣ ਲਈ 1 ਅਕਤੂਬਰ 2021 ਤੋਂ 31 ਅਕਤੂਬਰ 2021 ਤੱਕ ਪੈਨ ਇੰਡੀਆ ਕਲੀਨ ਇੰਡੀਆ ਪ੍ਰੋਗਰਾਮ ਦਾ ਆਯੋਜਨ ਕਰ ਰਿਹਾ ਹੈ
• ਸਵੱਛਤਾ ਅਭਿਯਾਨ ਆਜ਼ਾਦੀ ਕਾ ਅੰਮ੍ਰਿਤ ਮਹੋਤਸਵ ਦੇ ਹਿੱਸੇ ਵਜੋਂ ਚਲਾਇਆ ਜਾ ਰਿਹਾ ਹੈ ਤਾਂ ਜੋ ਮੁੱਖ ਤੌਰ ‘ਤੇ ਸਿੰਗਲ ਯੂਜ਼ ਪਲਾਸਟਿਕ ਕਚਰੇ ਨੂੰ ਸਾਫ਼ ਕਰਨ ਵਿੱਚ ਲੋਕਾਂ ਦੀ ਭਾਗੀਦਾਰੀ ਨੂੰ ਯਕੀਨੀ ਬਣਾਇਆ ਜਾ ਸਕੇ
'ਯੁਵਾ ਮਾਮਲੇ ਅਤੇ ਖੇਡ ਮੰਤਰਾਲਾ 'ਆਜ਼ਾਦੀ ਕਾ ਅੰਮ੍ਰਿਤ ਮਹੋਤਸਵ' ਦੇ ਹਿੱਸੇ ਵਜੋਂ ਦੇਸ਼ ਭਰ ਵਿੱਚ ਧਾਰਮਿਕ ਸਥਾਨਾਂ ਸਮੇਤ ਇਤਿਹਾਸਕ ਅਤੇ ਪ੍ਰਤਿਸ਼ਠਾਵਾਨ ਸਥਾਨਾਂ ਦੇ ਆਲੇ ਦੁਆਲੇ ਸਵੱਛ ਭਾਰਤ ਅਭਿਯਾਨ ਚਲਾ ਰਿਹਾ ਹੈ। ਮੰਤਰਾਲੇ ਨੇ ਸਵੱਛ ਭਾਰਤ ਮੁਹਿੰਮ ਲਈ 25 ਤੋਂ ਵੱਧ ਵਿਰਾਸਤੀ ਥਾਵਾਂ ਦੀ ਪਛਾਣ ਕੀਤੀ ਹੈ, ਜਿੱਥੇ ਨਹਿਰੂ ਯੁਵਾ ਕੇਂਦਰ ਸੰਗਠਨ ਅਤੇ ਰਾਸ਼ਟਰੀ ਸੇਵਾ ਯੋਜਨਾ ਵਲੰਟੀਅਰ ਸੈਲਾਨੀ ਸਥਾਨਾਂ ਦੇ ਆਲੇ ਦੁਆਲੇ ਸਵੱਛਤਾ ਬਣਾਈ ਰੱਖਣ ਦਾ ਸੰਦੇਸ਼ ਦੇਣ ਲਈ ਸਵੱਛਤਾ ਅਭਿਯਾਨ ਚਲਾ ਰਹੇ ਹਨ।
ਇਸ ਸਵੱਛ ਭਾਰਤ ਪ੍ਰੋਗਰਾਮ ਦੇ ਤਹਿਤ, ਸਵੱਛ ਭਾਰਤ ਅਭਿਯਾਨ ਗੁਵਾਹਾਟੀ ਦੇ ਕਾਮਾਖਿਆ ਮੰਦਰ, ਗਯਾ ਦੇ ਮਹਾਬੋਧੀ ਮੰਦਰ, ਅਹਿਮਦਾਬਾਦ ਦੇ ਸਾਬਰਮਤੀ ਆਸ਼ਰਮ, ਜੰਮੂ ਦੇ ਅਮਰ ਮਹਿਲ ਪੈਲੇਸ, ਕਰਨਾਟਕ ਦੇ ਹੰਪੀ, ਮੱਧ ਪ੍ਰਦੇਸ਼ ਦੇ ਖਜੂਰਾਹੋ, ਓਡੀਸ਼ਾ ਦੇ ਪੁਰੀ ਮੰਦਰ, ਮਦੁਰਈ ਦੇ ਮੀਨਾਕਸ਼ੀ ਮੰਦਰ, ਅੰਮ੍ਰਿਤਸਰ ਦੇ ਗੋਲਡਨ ਟੈਂਪਲ/ ਜੱਲ੍ਹਿਆਂਵਾਲਾ ਬਾਗ, ਲਖਨਊ ਦੇ ਰੂਮੀ ਦਰਵਾਜ਼ਾ ਅਤੇ ਹਰਿਦੁਆਰ ਦੀ ਹਰਿ ਕੀ ਪੌੜੀ ਆਦਿ ਵਰਗੇ ਪ੍ਰਸਿੱਧ  ਸਥਾਨਾਂ ‘ਤੇ ਚਲਾਏ ਜਾ ਰਹੇ ਹਨ। ਇਸੇ ਨੂੰ ਜਾਰੀ ਰੱਖਦੇ ਹੋਏ, ਨਹਿਰੂ ਯੁਵਾ ਕੇਂਦਰ ਸੰਗਠਨ  ਅਤੇ ਰਾਸ਼ਟਰੀ ਸੇਵਾ ਯੋਜਨਾ  ਨੇ ਹੈਦਰਾਬਾਦ ਦੇ ਗੋਲਕੋਂਡਾ ਕਿਲ੍ਹੇ 'ਤੇ ਮੰਗਲਵਾਰ ਨੂੰ ਸਵੱਛ ਭਾਰਤ ਅਭਿਯਾਨ ਚਲਾਇਆ।

ਇਸ ਮੌਕੇ ਬੋਲਦਿਆਂ ਐੱਨਐੱਸਐੱਸ ਯੂਥ ਅਫਸਰ ਸ਼੍ਰੀ ਕੇ ਸੀ ਰੈੱਡੀ ਨੇ ਕਿਹਾ ਕਿ ਇਸ ਮੁਹਿੰਮ ਰਾਹੀਂ, “ਅਸੀਂ ਨਾ ਸਿਰਫ਼ ਸਵੱਛ ਭਾਰਤ ਅਭਿਯਾਨ ਦਾ ਆਯੋਜਨ ਕਰ ਰਹੇ ਹਾਂ ਬਲਕਿ ਸਵੱਛ ਅਤੇ ਸਿਹਤਮੰਦ ਮਾਹੌਲ ਬਾਰੇ ਜਾਗਰੂਕਤਾ ਵੀ ਪੈਦਾ ਕਰ ਰਹੇ ਹਾਂ।” ਉਨ੍ਹਾਂ ਕਿਹਾ ਕਿ ਤੇਲੰਗਾਨਾ ਦੇ ਜ਼ਿਲ੍ਹਿਆਂ ਵਿੱਚ ਸਵੱਛ ਭਾਰਤ ਪ੍ਰੋਗਰਾਮ ਦੇ ਅਧੀਨ ਇਸ ਮਹੀਨੇ ਦੇ ਅੰਤ ਤੱਕ ਕਈ ਗਤੀਵਿਧੀਆਂ ਕੀਤੀਆਂ ਜਾ ਰਹੀਆਂ ਹਨ। ਇਸ ਮੁਹਿੰਮ ਦੇ ਹਿੱਸੇ ਵਜੋਂ, ਐੱਨਵਾਈਕੇ, ਐੱਨਐੱਸਐੱਸ ਵਲੰਟੀਅਰਾਂ ਨੇ ਗੋਲਕੋਂਡਾ ਕਿਲ੍ਹੇ ਦੇ ਆਲੇ ਦੁਆਲੇ ਦੇ ਖੇਤਰਾਂ ਤੋਂ ਸਿੰਗਲ ਯੂਜ਼ ਪਲਾਸਟਿਕ ਸਮੇਤ ਤਕਰੀਬਨ 285 ਕਿਲੋਗ੍ਰਾਮ ਕਚਰਾ ਇਕੱਠਾ ਕੀਤਾ। ਸਥਾਨਕ ਲੋਕਾਂ ਨੂੰ ਸਵੱਛਤਾ ਦੇ ਲਾਭਾਂ ਬਾਰੇ ਜਾਗਰੂਕ ਕੀਤਾ ਗਿਆ ਅਤੇ ਉਨ੍ਹਾਂ ਨੂੰ ਸਿੰਗਲ ਯੂਜ਼ ਪਲਾਸਟਿਕ ਤੋਂ ਬਚਣ ਅਤੇ ਉਨ੍ਹਾਂ ਦੇ ਸਹੀ ਨਿਪਟਾਰੇ ਦੀ ਸਲਾਹ ਦਿੱਤੀ ਗਈ। ਸੁਸ਼੍ਰੀ ਖੁਸ਼ਬੂ ਗੁਪਤਾ, ਜ਼ਿਲ੍ਹਾ ਐੱਨਵਾਈਕੇ ਕੋਆਰਡੀਨੇਟਰ, ਹੈਦਰਾਬਾਦ; ਸ਼੍ਰੀ ਕੇ ਸੀ ਰੈਡੀ, ਯੂਥ ਅਸਿਸਟੈਂਟ ਅਤੇ ਐੱਨਵਾਇਕੇ, ਐੱਨਐੱਸਐੱਸ ਅਤੇ ਹੋਰ ਐਸੋਸੀਏਸ਼ਨਾਂ ਦੇ ਤਕਰੀਬਨ 100 ਵਲੰਟੀਅਰਾਂ ਨੇ ਇਸ ਸਵੱਛ ਭਾਰਤ ਪ੍ਰੋਗਰਾਮ ਵਿੱਚ ਹਿੱਸਾ ਲਿਆ।

ਸਵੱਛਤਾ ਅਭਿਯਾਨ ਧਾਰਮਿਕ ਸਥਾਨਾਂ ਦੇ ਆਲੇ ਦੁਆਲੇ ਵੀ ਚਲਾਏ ਜਾ ਰਹੇ ਹਨ, ਖ਼ਾਸ ਕਰਕੇ ਉਨ੍ਹਾਂ ਥਾਵਾਂ ‘ਤੇ ਜਿੱਥੇ ਲੋਕ ਵੱਡੀ ਗਿਣਤੀ ਵਿੱਚ ਆਉਂਦੇ ਹਨ। ਮਦੁਰੈ ਕਾਮਰਾਜ ਯੂਨੀਵਰਸਿਟੀ ਦੇ 100 ਐੱਨਐੱਸਐੱਸ ਵਲੰਟੀਅਰਾਂ ਨੇ ਮਦੁਰਾਇ ਦੇ ਮੀਨਾਕਸ਼ੀ ਮੰਦਰ ਦੇ ਪਰਿਸਰ ਵਿੱਚ ਸਵੱਛ ਭਾਰਤ ਮੁਹਿੰਮ ਵਿੱਚ ਹਿੱਸਾ ਲਿਆ ਅਤੇ ਲੋਕਾਂ ਵਿੱਚ ਜਾਗਰੂਕਤਾ ਪੈਦਾ ਕੀਤੀ।
ਮੰਡਯਾ ਦੇ ਮੰਦਰਾਂ ਵਿੱਚ ਚਲਾਏ ਗਏ ਸਵੱਛਤਾ ਅਭਿਯਾਨ
ਇਸਦੇ ਨਾਲ ਹੀ, ਕਰਨਾਟਕ ਦੇ ਮੰਡਯਾ ਜ਼ਿਲ੍ਹੇ ਦੇ ਮੰਦਰਾਂ ਅਤੇ ਇਸਦੇ ਆਲੇ ਦੁਆਲੇ ਵੀ ਸਵੱਛ ਭਾਰਤ ਅਭਿਯਾਨ ਦਾ ਆਯੋਜਨ ਕੀਤਾ ਗਿਆ।
ਯੁਵਾ ਮਾਮਲੇ ਅਤੇ ਖੇਡ ਮੰਤਰਾਲੇ  ਦੇ ਯੁਵਾ ਮਾਮਲਿਆਂ ਦੇ ਵਿਭਾਗ ਦੁਆਰਾ ਆਜ਼ਾਦੀ ਕਾ ਅੰਮ੍ਰਿਤ ਮਹੋਤਸਵ ਮਨਾਉਣ ਲਈ ਆਪਣੇ ਸੰਬੰਧਿਤ ਯੁਵਾ ਸਵੈਸੇਵੀ ਸੰਗਠਨਾਂ ਜਿਵੇਂ ਐੱਨਵਾਈਕੇਐੱਸ, ਐੱਨਐੱਸਐੱਸ, ਯੂਥ ਕਲੱਬਾਂ ਆਦਿ ਦੀ ਸਹਾਇਤਾ ਨਾਲ 1 ਅਕਤੂਬਰ 2021 ਤੋਂ 31 ਅਕਤੂਬਰ 2021 ਤੱਕ ਦੇਸ਼ ਵਿਆਪੀ ਸਵੱਛ ਭਾਰਤ ਪ੍ਰੋਗਰਾਮ ਦਾ ਆਯੋਜਨ ਕੀਤਾ ਜਾ ਰਿਹਾ ਹੈ। ਸਵੱਛ ਭਾਰਤ  ਸਿਰਫ਼ ਇੱਕ ਪ੍ਰੋਗਰਾਮ ਨਹੀਂ ਹੈ ਬਲਕਿ ਇਹ ਆਮ ਆਦਮੀ ਦੀਆਂ ਅਸਲ ਚਿੰਤਾਵਾਂ ਅਤੇ ਇਸ ਮੁੱਦੇ ਨੂੰ ਹੱਲ ਕਰਨ ਦੇ ਉਨ੍ਹਾਂ ਦੇ ਸੰਕਲਪ ਨੂੰ ਦਰਸਾਉਂਦਾ ਹੈ।
ਪਰਸੋਨਲ,ਲੋਕ ਸ਼ਿਕਾਇਤਾਂ ਤੇ ਪੈਨਸ਼ਨ ਮੰਤਰਾਲਾ
‘ਯੁਵਾ  ਪੇਸ਼ੇਵਰਾਂ ਲਈ ਦਕਸ਼ਤਾ’ ਹੁਣ ਆਈਜੀਓਟੀ ਕਰਮਯੋਗੀ ਮੰਚ ’ਤੇ ਉਪਲਬਧ ਹੈ
ਯੁਵਾ  ਪੇਸ਼ੇਵਰਾਂ ਲਈ ਇੱਕ ਨਵਾਂ ਕਿਉਰੇਟਿਡ ਸੰਗ੍ਰਹਿ ਦਕਸ਼ਤਾ  ਹੁਣ ਆਈਜੀਓਟੀ ਕਰਮਯੋਗੀ ਮੰਚ ’ਤੇ ਉਪਲਬਧ ਹੈ। ਸਰਕਾਰ ਵਿੱਚ ਕੰਮ ਕਰ ਰਹੇ ਨੌਜਵਾਨ ਪੇਸ਼ੇਵਰਾਂ ਅਤੇ ਸਲਾਹਕਾਰਾਂ ਲਈ ਡਿਜ਼ਾਈਨ ਕੀਤਾ ਗਿਆ ਇਹ ਸੰਗ੍ਰਹਿ  ਸਿਖਿਆਰਥੀਆਂ ਨੂੰ ਉਨ੍ਹਾਂ ਦੇ ਕਰਤੱਵਾਂ ਅਤੇ ਜ਼ਿੰਮੇਵਾਰੀਆਂ ਦਾ ਪ੍ਰਭਾਵੀ ਢੰਗ ਨਾਲ ਨਿਰਵਾਹ ਕਰਨ  ਮਹੱਤਵਪੂਰਨ ਵਿਸ਼ਿਆਂ ਦੀ ਜਾਣਕਾਰੀ ਉਪਲਬਧ ਕਰਵਾਉਂਦੇ ਹੋਏ ਉਨ੍ਹਾਂ ਵਿੱਚ ਕਾਰਜਸ਼ੀਲ, ਖੇਤਰ ਅਤੇ ਵਿਵਹਾਰਿਕ ਸਮਰੱਥਾਵਾਂ ਦਾ ਨਿਰਮਾਣ ਕਰਨਾ ਚਾਹੀਦਾ ਹੈ।
ਵਰਤਮਾਨ ਵਿੱਚ, ਨੀਤੀ ਆਯੋਗ ਵਿੱਚ 40 ਨੌਜਵਾਨ ਪੇਸ਼ੇਵਰ ਅਤੇ ਸਲਾਹਕਾਰ ਆਈਜੀਓਟੀ ਕਰਮਯੋਗੀ ਮੰਚ ’ਤੇ ਕੋਰਸਾਂ ਦੇ ਇਸ ਕਿਉਰੇਟਿਡ ਸੰਗ੍ਰਹਿ ਰਾਹੀਂ ਪੜਾਅਵਾਰ ਇੰਡਕਸ਼ਨ ਟ੍ਰੇਨਿੰਗ ਪ੍ਰਾਪਤ ਕਰ ਰਹੇ ਹਨ। ਇਸ ਮੰਚ ’ਤੇ ਉਪਲਬਧ 18 ਕੋਰਸ ਇਸ ਪ੍ਰਕਾਰ ਹਨ-
ਸਰਕਾਰ ਦੇ ਲਈ ਡਾਟਾ ਅਧਾਰਿਤ ਫ਼ੈਸਲਾ ਲੈਣਾ , ਸਰਕਾਰੀ ਕਰਮਚਾਰੀਆਂ ਲਈ ਆਚਾਰ ਸੰਹਿਤਾ , ਮਿਸ਼ਨ ਲਾਈਫ ਦੇ ਬਾਰੇ ਵਿੱਚ ਓਰੀਐਂਟੇਸ਼ਨ ਮੌਡਿਯੂਲ , ਦਫ਼ਤਰੀ ਪ੍ਰਕਿਰਿਆ , ਕਾਰਜ ਸਥਾਨ ’ਤੇ ਯੋਗਾ ਬ੍ਰੇਕ , ਪ੍ਰਭਾਵੀ ਸੰਚਾਰ , ਬੇਸਿਕਸ ਆਵ੍ ਪਬਲਿਕ ਪਾਲਿਸੀ ਰਿਸਰਚ , ਐਡਵਾਂਸਡ ਪਾਵਰਪੁਆਇੰਟ , ਤਣਾਅ ਪ੍ਰਬੰਧਨ , ਵਰਕਪਲੇਸ ’ਤੇ ਮਹਿਲਾਵਾਂ ਦੇ ਜਿਨਸੀ ਉਤਪੀੜਨ ਦੀ ਰੋਕਥਾਮ ,ਨੋਟਿੰਗ ਅਤੇ ਡਰਾਫਟਿੰਗ , ਉਭਰਦੀਆਂ ਹੋਈਆਂ ਟੈਕਨੋਲੋਜੀਆਂ ਦੀ ਸ਼ੁਰੂਆਤ , ਜਨਤਕ ਨੀਤੀਆਂ ਦਾ ਨਿਰਮਾਣ , ਵਿਅਕਤੀਗਤ ਅਤੇ ਸੰਗਠਨਾਤਮਕ ਮੁੱਲ , ਭਾਰਤ ਸਰਕਾਰ ਦੀ ਸੁਧਾਰ ਪਹਿਲ , ਭਾਰਤ ਸਰਕਾਰ ਦੇ ਲਈ ਜਨਤਕ ਖਰੀਦ ਫਰੇਮਵਰਕ , ਪੇਸ਼ਕਾਰੀ ਸਬੰਧੀ ਕੌਸ਼ਲ ਵਧਾਉਣ ਦੇ ਤਰੀਕੇ  ਅਤੇ ਉੱਨਤ ਐਕਸਲ ।
ਕੋਰਸਾਂ ਦਾ ਕਿਉਰੇਟਿਡ ਸੰਗ੍ਰਹਿ, ਵਿਭਿੰਨ ਮੰਤਰਾਲਿਆਂ, ਸਰਕਾਰੀ ਵਿਭਾਗਾਂ ਅਤੇ ਸੰਗਠਨਾਂ ਵਿੱਚ ਕੰਮ ਕਰ ਰਹੇ ਨੌਜਵਾਨ ਪੇਸ਼ੇਵਰਾਂ ਅਤੇ ਸਲਾਹਕਾਰਾਂ ਦੇ ਗਿਆਨ, ਕੌਸ਼ਲ ਅਤੇ ਯੋਗਤਾ ਵਧਾਉਣ ਦੇ ਕੰਮ ਵਿੱਚ ਉਪਯੋਗ ਲਈ ਆਈਜੀਓਟੀ ਕਰਮਚਯੋਗ ਮੰਚ ’ਤੇ ਉਪਲਬਧ ਹਨ।
ਆਈਜੀਓਟੀ ਕਰਮਯੋਗੀ ਮੰਚ  ਸਰਕਾਰੀ ਅਧਿਕਾਰੀਆਂ ਨੂੰ ਉਨ੍ਹਾਂ ਦੀ ਸਮਰੱਥਾ ਨਿਰਮਾਣ ਯਾਤਰਾ ਵਿੱਚ ਮਾਰਗਦਰਸ਼ਨ ਪ੍ਰਦਾਨ ਕਰਨ ਲਈ ਇੱਕ ਵਿਆਪਕ ਔਨਲਾਈਨ ਪੋਰਟਲ ਹੈ। ਇਹ ਪੋਰਟਲ ਔਨਲਾਈਨ ਲਰਨਿੰਗ, ਯੋਗਤਾ ਪ੍ਰਬੰਧਨ, ਕਰੀਅਰ ਪ੍ਰਬੰਧਨ, ਵਿਚਾਰ ਵਟਾਂਦਰਾ, ਆਯੋਜਨ ਅਤੇ ਨੈੱਟਵਰਕਿੰਗ ਲਈ 6 ਕਾਰਜਸ਼ੀਲ ਕੇਂਦਰਾਂ ਨੂੰ ਜੋੜਦਾ ਹੈ।
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੇ ਇੱਕ ਵਿਕਸਿਤ ਭਾਰਤ ਦੇ ਨਿਰਮਾਣ ਦੇ ਵਿਜ਼ਨ ਦੇ ਅਨੁਸਾਰ ਮਿਸ਼ਨ ਕਰਮਯੋਗੀ , ਇੱਕ ਸਮਾਰਟ, ਨਾਗਰਿਕ-ਅਨੁਕੂਲ ਅਤੇ ਭਵਿੱਖ ਦੀਆਂ ਜ਼ਰੂਰਤਾਂ ਦੇ ਅਨੁਰੂਪ ਜਨਤਕ ਕਾਰਜਬਲ ਨੂੰ ਵਿਕਸਿਤ ਕਰਨ ਵਿੱਚ ਮਹੱਤਵਪੂਰਨ ਭੂਮਿਕਾ ਨਿਭਾ ਰਿਹਾ ਹੈ।
ਇਸ ਮਿਸ਼ਨ ਦੇ ਮੁੱਖ ਉਦੇਸ਼ਾਂ ਨੂੰ ਅੱਗੇ ਵਧਾਉਂਦੇ ਹੋਏ ਕਰਮਯੋਗੀ ਭਾਰਤ, ਸਰਕਾਰ ਦੇ ਮਲਕੀਅਤ ਵਾਲੇ ਗੈਰ-ਲਾਭਕਾਰੀ ਐੱਸਪੀਵੀ ਹੈ, ਜਿਸ ਨੂੰ ਪਰਸੋਨਲ ਅਤੇ ਸਿਖਲਾਈ ਵਿਭਾਗ , ਪਰਸੋਨਲ, ਜਨਤਕ ਸ਼ਿਕਾਇਤਾਂ ਅਤੇ ਪੈਨਸ਼ਨ ਮੰਤਰਾਲੇ ਦੁਆਰਾ ਸਥਾਪਿਤ ਕੀਤਾ ਗਿਆ ਹੈ ਅਤੇ ਇਸ ਨੂੰ ਆਈਜੀਓਟੀ , ਕਰਮਯੋਗੀ ਮੰਚ ਦੀ ਮਲਕੀਅਤ, ਪ੍ਰਬੰਧਨ, ਰੱਖ-ਰਖਾਅ ਅਤੇ ਸੁਧਾਰ ਦੀ ਜ਼ਿੰਮੇਵਾਰੀ ਸੌਂਪੀ ਗਈ ਹੈ।
ਕਬਾਇਲੀ ਮਾਮਲੇ ਮੰਤਰਾਲਾ
ਟ੍ਰਾਈਬਜ਼ ਇੰਡੀਆ ਦੁਆਰਾ ਉਪਹਾਰ ਲੋੜਾਂ ਦੇ ਲਈ ਅਤੇ ਆਕਰਸ਼ਕ ਉਤਪਾਦ ਵਿਸਤਾਰ ਦੇ ਯਤਨ ਜਾਰੀ
ਅਨੋਖੇ ਉਤਪਾਦ ਵਾਲੇ ਆਕਰਸ਼ਕ ਅਤੇ ਉਪਭੋਗਤਾ ਯੋਗ ਗਿਫਟ ਪੈਕ ਲਾਂਚ ਕੀਤੇ ਗਏ; ਇਹ ਉਤਪਾਦ ਸਾਰੇ 126 ਟ੍ਰਾਈਬਜ਼ ਇੰਡੀਆ ਆਉਟਲੇਟਸ ਅਤੇ ਆਨਲਾਈਨ ਪਲੇਟਫਾਰਮਾਂ ’ਤੇ ਉਪਲਬਧ ਹੋਣਗੇ
ਜਨਜਾਤੀਆਂ, ਦਸਤਕਾਰ ਅਤੇ ਉਤਪਾਦਕ ਦੋਵਾਂ, ਦੀ ਆਜੀਵਿਕਾ ਅਤੇ ਸਸ਼ਕਤੀਕਰਨ ਨੂੰ ਵਧਾਵਾ ਦੇਣ ਅਤੇ ਜਨਜਾਤਿ ਉਤਪਾਦਾਂ ਨੂੰ ਸਮਰਥਨ ਪ੍ਰਦਾਨ ਕਰਨ ਦੇ ਕੰਮ ਨੂੰ ਵਧਾਵਾ ਦੇਣ ਦੇ ਕੰਮ ਵਿੱਚ ਲੱਗੀ ਰਾਸ਼ਟਰੀ ਨੋਡਲ ਏਜੰਸੀ ਨੇ ਮਿਸ਼ਨ ਦੇ ਅਨੁਰੂਪ ਟ੍ਰਾਈਬਜ਼ ਇੰਡੀਆ ਆਪਣੇ ਆਉਟਲੇਟਸ ਨਾਲ ਅਤੇ ਈ-ਕਾਮਰਸ ਪਲੇਟਫਾਰਮਾਂ ’ਤੇ ਆਨਲਾਈਨ ਵਿਕਰੀ ਨਾਲ ਉਤਪਾਦਨ ਲੜੀ ਦੇ ਵਿਸਤਾਰ ਦਾ ਕੰਮ ਕਰੀ ਰੱਖੇ ਹੋਏ ਹਨ। ‘ਸਾਡੇ ਘਰ ਤੋਂ ਤੁਹਾਡੇ ਘਰ’ ਮੁਹਿੰਮ ਦੇ ਮਾਧਿਅਮ ਨਾਲ ਆਪਣੀ ਉਤਪਾਦ ਲੜੀ ਨੂੰ ਵਧਾਉਣ ਦੇ ਹਫ਼ਤਾਵਾਰ ਯਤਨ ਤੋਂ ਇਲਾਵਾ ਟ੍ਰਾਈਬਜ਼ ਇੰਡੀਆ ਹੁਣ ਵਨ ਸਟਾਪ ਉਪਹਾਰ ਸਥਲ ਹੋ ਜਾਵੇਗਾ| ਕੱਲ ਸਾਰੀਆਂ ਤੋਹਫਾ ਜ਼ਰੂਰਤਾਂ ਦੇ ਲਈ ਵਨ ਸਟਾਪ ਸਥਾਨ ਟ੍ਰਾਈਬਜ਼ ਇੰਡੀਆ ਨੂੰ ਲਾਂਚ ਕਰਨ ਦੇ ਲਈ ਵੈਬੀਨਾਰ ਦਾ ਆਯੋਜਨ ਕੀਤਾ ਗਿਆ| ਇਸ ਮੌਕੇ ’ਤੇ ਟ੍ਰਾਈਬਜ਼ ਇੰਡੀਆ ਦੇ ਸਾਰੇ 126 ਆਉਟਲੇਟਸ ਅਤੇ ਆਨਲਾਈਨ ਪਲੇਟਫਾਰਮਾਂ ’ਤੇ ਆਕਰਸ਼ਿਤ ਅਤੇ ਉਪਭੋਗਤਾ ਯੋਗ ਅਨੋਖੇ ਉਤਪਾਦਾਂ ਦੇ ਉਪਹਾਰ ਪੈਕ ਲਾਂਚ ਕੀਤੇ ਗਏ। ਵੈਬੀਨਾਰ ਵਿੱਚ ਟ੍ਰਾਈਫੈੱਡ ਦੇ ਅਧਿਕਾਰੀਆਂ ਤੋਂ ਇਲਾਵਾ ਮਸ਼ਹੂਰ ਡਿਜਾਈਨਰ ਸ਼੍ਰੀਮਤੀ ਰੀਨਾ ਢਾਕਾ, ਸ਼੍ਰੀਮਤੀ ਮਾਸੂਮ ਰਿਜ਼ਵੀ, ਸ਼੍ਰੀਮਤੀ ਵਿੰਕੀ ਸਿੰਘ ਅਤੇ ਅਨੇਕਾਂ ਕਬਾਇਲੀ ਕਾਰੀਗਰ ਅਤੇ ਦੇਸ਼ ਭਰ ਦੇ ਸਪਲਾਇਰਾਂ ਨੇ ਹਿੱਸਾ ਲਿਆ।
ਕਬਾਇਲੀ ਕਾਰੀਗਰਾਂ ਨੂੰ ਪੈਨਲ ਵਿੱਚ ਸ਼ਾਮਲ ਕਰਨ ਦੇ ਜ਼ਿਆਦਾ ਮੌਕੇ ਪ੍ਰਦਾਨ ਕਰਨ ਅਤੇ ਉਨ੍ਹਾਂ ਦੇ ਕੌਸ਼ਲ ਅਤੇ ਉਤਪਾਦਾਂ ਨੂੰ ਅੰਤਰਾਸ਼ਟਰੀ ਮਾਪਦੰਡਾਂ ਦੇ ਬਰਾਬਰ ਲਿਆਉਣ ਦੇ ਲਈ ਕਬਾਇਲੀ ਮਾਮਲਿਆਂ ਦੇ ਮੰਤਰਾਲੇ ਦੇ ਅਧੀਨ ਟ੍ਰਾਈਫੈੱਡ ਪ੍ਰਮੋਸ਼ਨ ਅਤੇ ਡਿਜਾਈਨਿੰਗ ਡਿਵੈਲਪਮੈਂਟ ਦੇ ਲਈ ਮਸ਼ਹੂਰ ਅਤੇ ਨਾਮੀ ਡਿਜਾਈਨਰਾਂ ਦੇ ਨਾਲ਼ ਸਹਿਯੋਗ ਕਰ ਰਿਹਾ ਹੈ। ਇਸ ਵਿਸ਼ੇਸ਼ ਸ਼੍ਰੇਣੀ ਵਿੱਚ 200 ਤੋਂ ਵੱਧ ਉਤਪਾਦ ਸ਼ਾਮਲ ਹਨ| ਇਨ੍ਹਾਂ ਉਤਪਾਦਾਂ ਵਿੱਚ ਵਿਭਿੰਨ ਕਿਸਮ ਦੇ ਮੋਹਕ, ਸ਼ਹਿਦ, ਕੈਂਡੀਜ਼, ਮਸਾਲੇ, ਡਰਾਈ ਫਰੂਟਸ, ਪੇਂਟਿੰਗ, ਧਾਤੂ ਸ਼ਿਲਪ ਬਾਸਕਿਟ, ਮਾਸਕ ਅਤੇ ਫ਼ਰਨੀਚਰ ਵੀ ਸ਼ਾਮਲ ਹੈ। ਬਜਟ ਅਤੇ ਲੋੜਾਂ ਦੇ ਅਨੁਸਾਰ ਇਨ੍ਹਾਂ ਉਤਪਾਦਾਂ ਦਾ ਮੇਲ ਆਕਰਸ਼ਕ ਗਿਫਟ ਪੈਕਾਂ ਵਿੱਚ ਕੀਤਾ ਜਾ ਸਕਦਾ ਹੈ।
ਤੇਜੀ ਨਾਲ਼ ਬਦਲ ਰਹੇ ਸੰਸਾਰ ਵਿੱਚ, ਜਿੱਥੇ ਆਧੁਨਿਕ ਤਕਨਾਲੋਜੀ ਦੇ ਵਿਕਾਸ ਨੇ ਜੜ੍ਹਾਂ ਜਮਾਂ ਲਈਆਂ ਹਨ ਅਤੇ ਜਿਉਣ ਦੇ ਪੁਰਾਤਨ ਸਵਦੇਸ਼ੀ ਢੰਗ ਬੀਤੇ ਦੀ ਗੱਲ ਹੋ ਗਏ ਹਨ, ਉੱਥੇ ਹੀ ਭਾਰਤ ਵਿੱਚ ਹਾਲੇ ਵੀ 200 ਤੋਂ ਵੱਧ ਕਬਾਇਲੀ ਸਮੁਦਾਇ ਹਨ। ਕਬਾਇਲੀ ਕਾਰੀਗਰ/ ਸ਼ਿਲਪਕਾਰ ਆਪਣੀ ਕਲਾ ਅਤੇ ਸਮੁਦਾਇ ਦੀ ਪਰੰਪਰਾ ਨੂੰ ਸੁਰੱਖਿਅਤ ਰੱਖਣ ਦੀ ਕੋਸ਼ਿਸ਼ ਕਰ ਰਹੇ ਹਨ। ਕਬਾਇਲੀ ਮਾਮਲਿਆਂ ਦੇ ਮੰਤਰਾਲੇ ਦੇ ਅਧੀਨ ਟ੍ਰਾਈਫੈੱਡ ਇਨ੍ਹਾਂ ਸੁਵਿਧਾਹੀਣ ਲੋਕਾਂ ਦੇ ਉਤਪਾਦਾਂ ਦੀ ਵਿਕਰੀ ਅਤੇ ਮਾਰਕੀਟਿੰਗ ਦੇ ਲਈ ਟ੍ਰਾਈਬਜ਼ ਇੰਡੀਆ ਨੈੱਟਵਰਕ  ਦੇ ਮਾਧਿਅਮ ਨਾਲ ਉਨ੍ਹਾਂ ਦੇ ਉਤਪਾਦਾਂ ਨੂੰ ਵਧਾਵਾ ਅਤੇ ਮਾਰਕੀਟਿੰਗ ਕਰਕੇ ਉਨ੍ਹਾਂ ਨੂੰ ਸਸ਼ਕਤ ਬਣਾਉਣ ਦੀ ਕੋਸ਼ਿਸ਼ ਕਰ ਰਹੇ ਹਨ ਤਾਂਕਿ ਇਨ੍ਹਾਂ ਸਮੁਦਾਇਆਂ ਦੀ ਆਰਥਿਕ ਸਥਿਤੀ ਵਿੱਚ ਸੁਧਾਰ ਹੋਵੇ ਅਤੇ ਉਨ੍ਹਾਂ ਨੂੰ ਵਿਕਾਸ ਦੀ ਮੁੱਖਧਾਰਾ ਵਿੱਚ ਲਿਆਂਦਾ ਜਾ ਸਕੇ।
ਵਿਗਿਆਨ ਤੇ ਤਕਨਾਲੋਜੀ ਮੰਤਰਾਲਾ
ਸੀਐੱਸਆਈਆਰ - ਸੈਂਟਰ ਫ਼ਾਰ ਸੈਲੂਲਰ ਐਂਡ ਮੋਲਿਕਿਊਲਰ ਬਾਇਓਲੋਜੀ , ਹੈਦਰਾਬਾਦ ਕੋਵਿਡ – 19 ਖ਼ਿਲਾਫ਼ ਕਈ ਮੋਰਚਿਆਂ ’ਤੇ ਲੜ ਰਿਹਾ ਹੈ
ਸੀਐੱਸਆਈਆਰ ਦੀ ਸੰਘਟਕ ਅਤੇ ਮੋਹਰੀ ਜੀਵ-ਵਿਗਿਆਨ ਪ੍ਰਯੋਗਸ਼ਾਲਾ ਸੀਸੀਐੱਮਬੀ ਕੋਵਿਡ - 19 ਦੇ ਖ਼ਿਲਾਫ਼ ਦੇਸ਼ ਦੀ ਲੜਾਈ ਵਿੱਚ ਵੱਖ-ਵੱਖ ਉਪਕਰਣਾਂ ਅਤੇ ਦ੍ਰਿਸ਼ਟੀਕੋਣਾਂ ਦੀ ਵਰਤੋਂ ਕਰ ਰਹੀ ਹੈ। ਇਹ ਪ੍ਰਯੋਗਸ਼ਾਲਾ ਹੈਦਰਾਬਾਦ ਵਿੱਚ ਸਥਿੱਤ ਹੈ।
ਹਾਲ ਹੀ ਦੇ ਇਸ ਦੇ ਕੁਝ ਖ਼ਾਸ ਕੰਮ ਹਨ:
ਮਰੀਜ਼ਾਂ ਦੇ ਨਮੂਨਿਆਂ ਦੀ ਜਾਂਚ
ਸੀਸੀਐੱਮਬੀ ਕੋਵਿਡ - 19 ਦੀ ਜਾਂਚ ਦੇ ਲਈ ਅਧਿਕਾਰਿਤ ਟੈਸਟਿੰਗ ਕੇਂਦਰ ਹੈ। ਇਸ ਕੇਂਦਰ ਵਿੱਚ ਤੇਲੰਗਾਨਾ ਦੇ 33 ਜ਼ਿਲ੍ਹਿਆਂ ਦੇ ਸਰਕਾਰੀ ਹਸਪਤਾਲਾਂ ਤੋਂ ਮਰੀਜ਼ਾਂ ਦੇ ਨਮੂਨੇ ਸਾਰਸ - ਸੀ.ਓ.ਵੀ. - 2 ਵਾਇਰਸ ਦੀ ਜਾਂਚ ਦੇ ਲਈ ਜਾਂਦੇ ਹਨ। ਵਰਤਮਾਨ ਵਿੱਚ ਕੇਂਦਰ ਦੀ ਟੈਸਟਿੰਗ ਸਮਰੱਥਾ ਲਗਭਗ 350 ਨਮੂਨੇ ਰੋਜ਼ਾਨਾ ਹੈ।
ਕੋਵਿਡ – 19 ਜਾਂਚ ਦੇ ਲਈ ਟੈਸਟਿੰਗ
ਇਸ ਨੇ ਪੰਜ ਸਰਕਾਰੀ ਹਸਪਤਾਲਾਂ - ਹੈਦਰਾਬਾਦ ਸਥਿਤ ਐੱਨਆਈਐੱਮਐੱਸ, ਆਈਪੀਐੱਮ, ਗਵਰਨਮੈਂਟ ਫੀਵਰ ਹਸਪਤਾਲ ਅਤੇ ਵਾਰੰਗਲ ਸਥਿਤ ਕਾਕਾਤੀਆ ਮੈਡੀਕਲ ਕਾਲਜ ਦੇ 25 ਡਾਕਟਰਾਂ, ਤਕਨੀਕੀ ਕਰਮਚਾਰੀਆਂ ਅਤੇ ਵਿਦਿਆਰਥੀਆਂ ਨੂੰ ਸਿਖਲਾਈ ਦਿੱਤੀ ਹੈ। ਇਹ ਸਿਖਲਾਈ ਪ੍ਰਾਪਤ ਮੈਡੀਕਲ ਵਿਅਕਤੀ ਆਪਣੇ-ਆਪਣੇ ਹਸਪਤਾਲਾਂ ਵਿੱਚ ਟੈਸਟਿੰਗ ਗਤੀਵਿਧੀਆਂ ਲਈ ਤੈਨਾਤ ਕੀਤੇ ਗਏ ਹਨ। ਇਸ ਤੋਂ ਇਲਾਵਾ, ਸੀਐੱਸਆਈਆਰ – ਸੀਸੀਐੱਮਬੀ ਨੇ ਸਿਖਲਾਈ ਦੇਣ ਲਈ ਵੀਡੀਓ ਵੀ ਤਿਆਰ ਕੀਤਾ ਹੈ ਜਿਸ ਦੇ ਰਾਹੀਂ ਮਰੀਜ਼ਾਂ ਦੇ ਨਮੂਨਿਆਂ ਨੂੰ ਸੰਭਾਲਣ ਦਾ ਕੰਮ ਕਰਨ ਅਤੇ ਆਰਟੀ – ਪੀਸੀਆਰ ਦੀਆਂ ਬਿਹਤਰ ਪਿਰਤਾਂ ਦੀ ਸਿਖਲਾਈ ਪ੍ਰਾਪਤ ਕੀਤੀ ਜਾ ਸਕਦੀ ਹੈ। ਇਹ ਵੀਡੀਓ ਅਧਿਕਾਰਿਤ ਕੇਂਦਰਾਂ ਉੱਤੇ ਉਪਲਬਧ ਹਨ। ਵੀਡੀਓ director@ccmb.res.in ਨਾਲ ਸੰਪਰਕ ਕਰਕੇ ਪ੍ਰਾਪਤ ਕੀਤੀ ਜਾ ਸਕਦੀ ਹੈ।
ਸਾਰਸ – ਸੀਓਵੀ - 2 ਜੀਨੋਮ ਦੀ ਸੀਕੁਐਂਸਿੰਗ
ਸੀਐੱਸਆਈਆਰ ਪ੍ਰਯੋਗਸ਼ਾਲਾਵਾਂ ਕੋਰੋਨਾ ਵਾਇਰਸ ਦੇ ਜੀਨੋਮ ਸੀਕੁਐਂਸਿੰਗ ਕੰਮ ਦੀ ਅਗਵਾਈ ਕਰ ਰਹੀਆਂ ਹਨ। ਸੀਸੀਐੱਮਬੀਸਾਰਸ – ਸੀਓਵੀ - 2 ਵਾਇਰਸ ਦੀ ਅਗਲੀ ਪੀੜ੍ਹੀ ਦੀ ਸੀਕੁਐਂਸਿੰਗ ਅਤੇ ਵਿਸ਼ਲੇਸ਼ਣ ਕਰ ਰਿਹਾ ਹੈ ਤਾਕਿ ਵਾਇਰਸ ਦੇ ਸੰਪੂਰਨ ਜੀਨੋਮ ਸੀਕੁਐਂਸ ਦਾ ਪਤਾ ਲਗਾਇਆ ਜਾ ਸਕੇ। ਜਿਨ੍ਹਾਂ ਨਮੂਨਿਆਂ ਵਿੱਚ ਵਾਇਰਸ ਦੀ ਜ਼ਿਆਦਾ ਮੌਜੂਦਗੀ ਹੈ ਉਨ੍ਹਾਂ ਨੂੰ ਸੀਕੁਐਂਸਿੰਗ ਦੇ ਲਈ ਚੁਣਿਆ ਜਾਂਦਾ ਹੈ। ਸੀਸੀਐੱਮਬੀ ਨੇ ਕੁਝ ਮਰੀਜ਼ਾਂ ਦੇ ਵਾਇਰਸ ਆਈਸੋਲੇਟਸ ਦੀ ਸੀਕੁਐਂਸਿੰਗ ਕੀਤੀ ਹੈ ਅਤੇ ਅਗਲੇ 3-4 ਹਫ਼ਤਿਆਂ ਵਿੱਚ ਕਈ ਸੌ ਵਾਇਰਸ ਆਈਸੋਲੇਟਸ ਦੀ ਸੀਕੁਐਂਸਿੰਗ ਕਰਨ ਦਾ ਟੀਚਾ ਨਿਰਧਾਰਿਤ ਕੀਤਾ ਗਿਆ ਹੈ।
ਜਾਂਚ ਦੇ ਨਵੇਂ ਲੱਛਣਾਂ ਅਤੇ ਨਵੀਆਂ ਦਵਾਈਆਂ ਦੇ ਲਈ ਸਾਰਸ - ਸੀਓਵੀ - 2 ਵਾਇਰਸ ਦਾ ਕਲਚਰ
ਖੋਜ ਤੇ ਵਿਕਾਸ  ਕਮਿਊਨਿਟੀ ਦੇ ਕੋਲ ਵਾਇਰਸ ਕਲਚਰ ਰਿਪੋਰਟ ਦੀ ਘਾਟ ਹੈ। ਵਾਇਰਸ ਕਲਚਰ ਜਾਂਚ ਦੇ ਨਵੇਂ ਲੱਛਣਾਂ ਜਾਂ ਨਵੀਆਂ ਦਵਾਈਆਂ ਦੀ ਖੋਜ ਜਾਂ ਵੱਖ-ਵੱਖ ਮੋਲਿਕਿਊਲਰ ਮਾਡਲਿੰਗਾਂ ਦੁਆਰਾ ਬਣਾਏ ਗਏ ਅਣੂਆਂ ਦੇ ਲਈ ਬਹੁਤ ਮਹੱਤਵਪੂਰਨ ਉਪਕਰਣ/ਜਾਣਕਾਰੀ ਹੁੰਦਾ ਹੈ। ਸੀਐੱਸਆਈ– ਸੀਸੀਐੱਮਬੀ ਇਹ ਕੰਮ ਕਰ ਰਿਹਾ ਹੈ ਅਤੇ ਸਾਰਸ – ਸੀਓਵੀ - 2 ਵਾਇਰਸ ਦਾ ਕਲਚਰ ਕਰਨ ਦੇ ਲਈ ਵੀਰੋ ਸੈੱਲ ਲਾਈਨ  ਵਿੱਚ ਇੱਕ ਪ੍ਰਣਾਲੀ ਦੀ ਸਥਾਪਨਾ ਕਰ ਰਿਹਾ ਹੈ ਜਿੱਥੇ ਵਾਇਰਸ ਦੇ ਵਿਕਾਸ ਦੀ ਆਗਿਆ ਹੈ। ਉਮੀਦ ਹੈ ਕਿ ਇਹ ਜਲਦ ਹੀ ਤਿਆਰ ਹੋ ਜਾਵੇਗਾ।
ਅੰਤ ਵਿੱਚ, ਸੀਸੀਐੱਮਬੀਨੇ ਨਵੇਂ ਤਰੀਕਿਆਂ ਨੂੰ ਅਪਣਾ ਕੇ ਖੇਤਰੀ ਭਾਸ਼ਾਵਾਂ ਵਿੱਚ ਸੋਸ਼ਲ ਮੀਡੀਆ ਪਲੈਟਫਾਰਮ ਦੀ ਵਰਤੋਂ ਕਰਕੇ ਕੋਰੋਨਾ ਮਹਾਮਾਰੀ ਤੋਂ ਬਚਾਅ ਲਈ ਸਾਵਧਾਨੀਆਂ ਵਰਤਣ ਅਤੇ ਸਬੰਧਿਤ ਸਲਾਹਾਂ ਜਨਤਾ ਤੱਕ ਪਹੁੰਚਾਈਆਂ ਹਨ।
ਕੋਰੋਨਾ ਨਮੂਨਿਆਂ ਦੀ ਜਾਂਚ
ਆਰਟੀ–ਪੀਸੀਆਰ ’ਤੇ ਮੈਡੀਕਲ ਸਟਾਫ਼ ਦੀ ਟ੍ਰੇਨਿੰਗ
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਸੀਰਮ ਇੰਸਟੀਟਿਊਟ, ਪੁਣੇ ਦੁਆਰਾ ਆਕਸਫ਼ੋਰਡ ਯੂਨੀਵਰਸਿਟੀ ਦੀ ਵੈਕਸੀਨ ਦੇ II+III ਗੇੜ ਦੇ ਪ੍ਰੀਖਣਾਂ ਨੂੰ ਡੀਸੀਜੀਆਈ ਨੇ ਦਿੱਤੀ ਪ੍ਰਵਾਨਗੀ
ਭਾਰਤ ਦੀ ਕੇਸ ਮੌਤ ਦਰ  ਹੋਰ ਘਟ ਕੇ 2.11% ਹੋਈ
ਠੀਕ ਹੋਏ ਮਰੀਜ਼ਾਂ ਦੀ ਸੰਖਿਆ 11.8 ਲੱਖ ਤੋਂ ਵੱਧ
ਡ੍ਰੱਗਸ ਕੰਟਰੋਲਰ ਜਨਰਲ ਆਵ੍ ਇੰਡੀਆ  ਨੇ ਸੀਰਮ ਇੰਸਟੀਟਿਊਟ ਆਵ੍ ਇੰਡੀਆ, ਪੁਣੇ ਨੂੰ ਭਾਰਤ ਵਿੱਚ ਕੋਵਿਡ–19 ਦੀ ਔਕਸਫ਼ੋਰਡ ਯੂਨੀਵਰਸਿਟੀ–ਐਸਟ੍ਰਾ ਜ਼ੈਨੇਕਾ ਵੈਕਸੀਨ  ਦੇ ਗੇੜ I+III ਦੇ ਕਲੀਨਿਕਲ ਪ੍ਰੀਖਣ ਕਰਨ ਦੀ ਪ੍ਰਵਾਨਗੀ ਦੇ ਦਿੱਤੀ ਹੈ। ਇਸ ਨਾਲ ਕੋਵਿਡ–19 ਵੈਕਸੀਨ ਦੇ ਵਿਕਾਸ ਵਿੱਚ ਤੇਜ਼ੀ ਆਵੇਗੀ।
ਭਾਰਤ ਵਿੱਚ ‘ਕੇਸ ਮੌਤ ਦਰ’  ’ਚ ਲਗਾਤਾਰ ਸੁਧਾਰ ਹੋ ਰਿਹਾ ਹੈ ਤੇ ਇਸ ਨੇ ਦੁਨੀਆ ਵਿੱਚ ਖ਼ੁਦ ਨੂੰ ਕੋਵਿਡ ਮੌਤਾਂ ਦੀ ਸਭ ਤੋਂ ਘੱਟ ਦਰਾਂ ਵਿੱਚੋਂ ਇੱਕ ਵਾਲੇ ਦੇਸ਼ ਵਜੋਂ ਕਾਇਮ ਰੱਖਿਆ ਹੈ। ‘ਕੇਸ ਮੌਤ ਦਰ’  ਅੱਜਹੋਰ ਘਟ ਕੇ 2.11% ਰਹਿ ਗਈ। ਇਹ ‘ਟੈਸਟ, ਟ੍ਰੈਕ ਤੇ ਟ੍ਰੀਟ’  ਦੀ ਵਧੀਆ ਢੰਗ ਨਾਲ ਤਿਆਰ ਕੀਤੀ ਨੀਤੀ ਨੂੰ ਪ੍ਰਭਾਵਸ਼ਾਲੀ ਢੰਗ ਨਾਲ ਲਾਗੂ ਕਰਨ ਦਾ ਨਤੀਜਾ ਹੈ, ਜਿਸ ਨੇ ਦੇਸ਼ ਵਿੱਚ ਕੋਵਿਡ ਪ੍ਰਬੰਧ ਦਾ ਮਾਰਗ–ਦਰਸ਼ਨ ਕੀਤਾ ਹੈ।
ਕੋਵਿਡ–19 ਦੀ ਪ੍ਰਬੰਧ ਰਣਨੀਤੀ; ਮਰੀਜ਼ਾਂ ਦੇ ਇਲਾਜ ਦੇ ਬੇਰੋਕ ਪ੍ਰਬੰਧ ਅਤੇ ਖੇਤਰੀ ਸਿਹਤ–ਸੰਭਾਲ਼ ਕਾਮਿਆਂ ਦਾ ਉਪਯੋਗ ਕਰਦਿਆਂ ਮਰੀਜ਼ਾਂ ਦਾ ਛੇਤੀ ਪਤਾ ਲਾਉਣ ਅਤੇ ਉਨ੍ਹਾਂ ਨੂੰ ਏਕਾਂਤਵਾਸ ਵਿੱਚ ਰੱਖ ਕੇ ਵਧੇਰੇ ਖ਼ਤਰੇ ਵਾਲੀ ਆਬਾਦੀ ਦੀ ਦੇਖਭਾਲ਼ ਨੂੰ ਤਰਜੀਹ ਦੇਣ ਉੱਤੇ ਵੀ ਧਿਆਨ ਕੇਂਦ੍ਰਿਤ ਕਰਦਾ ਹੈ, ਜਿਸ ਕਰਕੇ ਪੂਰੇ ਦੇਸ਼ ਵਿੱਚ ਠੀਕ ਹੋਣ ਵਾਲੇ ਮਰੀਜ਼ਾਂ ਦੀ ਸੰਖਿਆ ਵਧ ਗਈ ਹੈ। ਭਾਰਤ ਵਿੱਚ ਪਿਛਲੇ 24 ਘੰਟਿਆਂ ਦੌਰਾਨ 40,574 ਤੋਂ ਵੱਧ ਮਰੀਜ਼ ਠੀਕ ਹੋਏ ਹਨ। ਇੰਝ ਹੁਣ ਤੱਕ ਠੀਕ ਹੋਏ ਮਰੀਜ਼ਾਂ ਦੀ ਕੁੱਲ ਸੰਖਿਆ 11,86,203 ਤੇ ਕੋਵਿਡ–19 ਮਰੀਜ਼ਾਂ ਦੇ ਠੀਕ ਹੋਣ ਦੀ ਦਰ 65.77% ਹੋ ਗਈ ਹੈ।
ਮਰੀਜ਼ਾਂ ਦੇ ਠੀਕ ਹੋਣ ਦੀ ਸੰਖਿਆ ’ਚ ਸੁਧਾਰ ਹੋਣ ਨਾਲ, ਠੀਕ ਹੋਏ ਮਾਮਲਿਆਂ ਤੇ ਇਸ ਵੇਲੇ ਜ਼ੇਰੇ ਇਲਾਜ ਕੇਸਾਂ ਵਿਚਲਾ ਫ਼ਰਕ ਵਧ ਕੇ 6 ਲੱਖ ਤੋਂ ਵੱਧ ਦਾ ਹੋ ਗਿਆ ਹੈ। ਇਸ ਵੇਲੇ, ਇਹ ਫ਼ਰਕ 6,06846 ਦਾ ਹੈ। ਇਸ ਦਾ ਅਰਥ ਹੈ ਕਿ ਇਸ ਵੇਲੇ ਜ਼ੇਰੇ ਇਲਾਜ ਮਰੀਜ਼ਾਂ ਦੀ ਅਸਲ ਸੰਖਿਆ 5,79,357 ਹੈ ਅਤੇ ਇਹ ਸਾਰੇ ਮੈਡੀਕਲ ਨਿਗਰਾਨੀ ਅਧੀਨ ਹਨ।
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲੇ ਨੇ ਹੋਰਨਾਂ ਦੇਸ਼ਾਂ ਤੋਂ ਆਉਣ ਵਾਲੇ ਲੋਕਾਂ ਲਈ ਸੰਸ਼ੋਧਿਤ ਦਿਸ਼ਾ–ਨਿਰਦੇਸ਼ ਜਾਰੀ ਕੀਤੇ ਹਨ, ਜਿਨ੍ਹਾਂ ਨੇ 24 ਮਈ, 2020 ਨੂੰ ਇਸੇ ਵਿਸ਼ੇ ’ਤੇ ਜਾਰੀ ਕੀਤੇ ਗਏ ਦਿਸ਼ਾ–ਨਿਰਦੇਸ਼ਾਂ ਦੀ ਥਾਂ ਲੈਣੀ ਹੈ। ਉਹ 8 ਅਗਸਤ, 2020 ਤੋਂ ਲਾਗੂ ਹੋਣਗੇ। ਹੋਰ ਵੇਰਵਿਆਂ ਲਈ:
https://www.mohfw.gov.in/pdf/RevisedguidelinesforInternationalArrivals02082020.pdf
ਕੋਵਿਡ–19 ਨਾਲ ਸਬੰਧਿਤ ਤਕਨੀਕੀ ਮਾਮਲਿਆਂ ’ਤੇ ਹਰ ਤਰ੍ਹਾਂ ਦੀ ਸਹੀ ਤੇ ਅਪਡੇਟਡ  ਜਾਣਕਾਰੀ ਅਤੇ ਅਡਵਾਈਜ਼ਰੀ ਲਈ ਕਿਰਪਾ ਕਰਕੇ ਨਿਯਮਿਤ ਰੂਪ ’ਚ ਇੱਥੇ ਜਾਓ: https://www.mohfw.gov.in/ ਅਤੇ @MoHFW_INDIA
ਕੋਵਿਡ–19 ਨਾਲ ਸਬੰਧਿਤ ਤਕਨੀਕੀ ਸੁਆਲ technicalquery.covid19[at]gov[dot]in ਉੱਤੇ ਅਤੇ ਹੋਰ ਸੁਆਲ ncov2019[at]gov[dot]in ਅਤੇ ਹੋਰ ਪ੍ਰਸ਼ਨ ncov2019[at]gov[dot]in ਅਤੇ @CovidIndiaSeva ਉੱਤੇ ਈਮੇਲ ਰਾਹੀਂ ਭੇਜੇ ਜਾ ਸਕਦੇ ਹਨ।
ਕੋਵਿਡ–19 ਬਾਰੇ ਕਿਸੇ ਵੀ ਤਰ੍ਹਾਂ ਦੇ ਸੁਆਲ ਹੋਣ, ਤਾਂ ਕਿਰਪਾ ਕਰਕੇ ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲੇ ਦੇ ਹੈਲਪਲਾਈਨ ਨੰਬਰ: +91-11-23978046 ਜਾਂ 1075  ਉੱਤੇ ਕਾਲ ਕਰੋ। ਕੋਵਿਡ–19 ਬਾਰੇ ਰਾਜਾਂ/ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੇ ਹੈਲਪਲਾਈਨ ਨੰਬਰਾਂ ਦੀ ਸੂਚੀ ਵੀ ਇੱਥੇ ਉਪਲਬਧ ਹੈ https://www.mohfw.gov.in/pdf/coronvavirushelplinenumber.pdf
ਜਹਾਜ਼ਰਾਨੀ ਮੰਤਰਾਲਾ
ਸ਼ਿਪਿੰਗ ਮੰਤਰਾਲੇ ਦੀਆਂ ਬੰਦਰਗਾਹਾਂ ਅਤੇ ਪਬਲਿਕ ਸੈਕਟਰ ਅਦਾਰਿਆਂ  ਨੇ ਸੀਐੱਸਆਰ ਫੰਡ ਦੇ ਰੂਪ ‘ਚ ਪੀਐੱਮ-ਕੇਅਰਸ ਵਿੱਚ 52 ਕਰੋੜ ਰੁਪਏ ਦਿੱਤੇ
ਸ਼ਿਪਿੰਗ ਮੰਤਰਾਲੇ ਦੀਆਂ ਸਾਰੀਆਂ ਪ੍ਰਮੁੱਖ ਬੰਦਰਗਾਹਾਂ ਅਤੇ ਪਬਲਿਕ ਸੈਕਟਰ ਅਦਾਰਿਆਂ ਨੇ ਕੋਰੋਨਾ ਵਾਇਰਸ  ਮਹਾਮਾਰੀ ਤੋਂ ਪ੍ਰਭਾਵਿਤ ਲੋਕਾਂ ਨੂੰ ਰਾਹਤ ਉਪਲੱਬਧ ਕਰਵਾਉਣ ਲਈ ਬਣੇ ਪੀਐੱਮ- ਕੇਅਰਸ ਫੰਡ ਵਿੱਚ 52 ਕਰੋੜ ਰੁਪਏ ਦਾ ਯੋਗਦਾਨ ਕਰਨ ਦਾ ਫੈਸਲਾ ਕੀਤਾ ਹੈ।
ਬੰਦਰਗਾਹਾਂ/ ਪਬਲਿਕ ਸੈਕਟਰ ਅਦਾਰਿਆਂ  ਦੁਆਰਾ ਪੀਐੱਮ ਕੇਅਰਸ ਨੂੰ ਟ੍ਰਾਂਸਫਰ ਕੀਤੇ ਸੀਐੱਸਆਰ ਫੰਡ
|
|
ਲੜੀ ਨੰ.
|
|
ਬੰਦਰਗਾਹ / ਪਬਲਿਕ ਸੈਕਟਰ ਅਦਾਰਾ 
|
|
ਸੀਐੱਸਆਰ ਰਕਮ 
|
|
1
|
|
ਕੋਲਕਾਤਾ ਪੋਰਟ ਟਰੱਸਟ
|
|
1 ਕਰੋੜ
|
|
2
|
|
ਮੁੰਬਈ ਪੋਰਟ ਟਰੱਸਟ
|
|
1 ਕਰੋੜ
|
|
3
|
|
ਜਵਾਹਰਲਾਲ ਨਹਿਰੂ ਪੋਰਟ ਟਰੱਸਟ
|
|
16.40 ਕਰੋੜ
|
|
4
|
|
ਦੀਨਦਯਾਲ ਪੋਰਟ ਟਰੱਸਟ
|
|
8 ਕਰੋੜ
|
|
5
|
|
ਪਾਰਾਦੀਪ ਪੋਰਟ ਟਰੱਸਟ
|
|
8 ਕਰੋੜ
|
|
6
|
|
ਕੋਚੀ ਪੋਰਟ ਟਰੱਸਟ
|
|
0.5458 ਕਰੋੜ
|
|
7
|
|
ਚੇਨਈ ਪੋਰਟ ਟਰੱਸਟ
|
|
0.50 ਕਰੋੜ
|
|
8
|
|
ਵਿਸ਼ਾਖਾਪਟਨਮ ਪੋਰਟ ਟਰੱਸਟ
|
|
1 ਕਰੋੜ
|
|
9
|
|
ਵੀ. ਓ. ਚਿਦੰਬਰਮ ਪੋਰਟ ਟਰੱਸਟ
|
|
2 ਕਰੋੜ
|
|
10
|
|
ਕਾਮਾਰਜਾਰ ਪੋਰਟ ਲਿਮਿਟਿਡ
|
|
4 ਕਰੋੜ
|
|
11
|
|
ਨਿਊ ਮੰਗਲੌਰ ਪੋਰਟ ਟਰੱਸਟ
|
|
4 ਕਰੋੜ
|
|
12
|
|
ਮਾਰਮਾਗੋਵਾ ਪੋਰਟ ਟਰੱਸਟ
|
|
0.25 ਕਰੋੜ
|
|
|
|
ਬੰਦਰਗਾਹਾਂ ਦੁਆਰਾ ਦਿੱਤੀ ਗਈ ਸੀਐੱਸਆਰ ਰਕਮ
|
|
46.6958 ਕਰੋੜ
|
|
13
|
|
ਡੀਜੀਐੱਲਐੱਲ
|
|
1 ਕਰੋੜ
|
|
14
|
|
ਐੱਸਸੀਆਈ
|
|
0.37 ਕਰੋੜ
|
|
15
|
|
ਸੀਐੱਸਐੱਲ
|
|
2.50 ਕਰੋੜ
|
|
16
|
|
ਆਈਪੀਆਰਸੀਐੱਲ
|
|
50 ਲੱਖ
|
|
17
|
|
ਡੀਸੀਆਈ
|
|
1 ਕਰੋੜ
|
|
18
|
|
ਐੱਸਡੀਸੀਐੱਲ
|
|
9,45,320
|
|
|
|
ਪਬਲਿਕ ਸੈਕਟਰ ਅਦਾਰਿਆਂ  ਦੁਆਰਾ ਦਿੱਤੀ ਗਈ ਸੀਐੱਸਆਰ ਰਕਮ
|
|
54,645,320
|
|
|
|
ਕੁੱਲ 
|
|
52,16,03,320
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਵਿਜੈਵਾੜਾ ਦੇ ਕੋਵਿਡ ਕੇਂਦਰ ਵਿੱਚ ਅੱਗ ਦੇ ਕਾਰਨ ਹੋਏ ਜਾਨ-ਮਾਲ ਦੇ ਨੁਕਸਾਨ ‘ਤੇ ਦੁਖ ਪ੍ਰਗਟਾਇਆ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਵਿਜੈਵਾੜਾ ਦੇ ਕੋਵਿਡ ਕੇਂਦਰ ਵਿੱਚ ਅੱਗ ਦੇ ਕਾਰਨ ਹੋਏ ਜਾਨ-ਮਾਲ ਦੇ ਨੁਕਸਾਨ ‘ਤੇ ਦੁਖ ਪ੍ਰਗਟਾਇਆ ਹੈ।
ਪ੍ਰਧਾਨ ਮੰਤਰੀ ਨੇ ਇੱਕ ਟਵੀਟ ਵਿੱਚ ਕਿਹਾ,
"ਵਿਜੈਵਾੜਾ ਦੇ ਕੋਵਿਡ ਕੇਂਦਰ ਵਿੱਚ ਲਗੀ ਅੱਗ ਤੋਂ ਦੁਖੀ ਹਾਂ। ਮੇਰੀ ਹਮਦਰਦੀ ਉਨ੍ਹਾਂ ਨਾਲ ਹੈ ਜਿਨ੍ਹਾਂ ਨੇ ਆਪਣੇ ਅਜ਼ੀਜ਼ਾਂ ਨੂੰ ਗੁਆ ਦਿੱਤਾ। ਮੈਂ ਪ੍ਰਾਰਥਨਾ ਕਰਦਾ ਹਾਂ ਕਿ ਜਿਤਨੀ ਜਲਦੀ ਸੰਭਵ ਹੋਵੇ, ਜ਼ਖਮੀ ਵਿਅਕਤੀ ਸੁਅਸਥ ਹੋ ਜਾਣ। ਮੈਂ ਆਂਧਰ ਪ੍ਰਦੇਸ਼ ਦੇ ਮੁੱਖ ਮੰਤਰੀ ਸ਼੍ਰੀ ਵਾਈ. ਐੱਸ. ਜਗਨ  ਜੀ ਨਾਲ ਵਰਤਮਾਨ ਸਥਿਤੀ ਬਾਰੇ ਚਰਚਾ ਕੀਤੀ ਅਤੇ ਉਨ੍ਹਾਂ ਨੂੰ ਹਰ ਸੰਭਵ ਸਹਾਇਤਾ ਦਾ ਭਰੋਸਾ ਦਿੱਤਾ।"
https://twitter.com/narendramodi/status/1292307542589100032